open-index/open-wikipedia-markdown huggingface dataset:
龍之牙醫

《**龍之牙醫**》，日本動畫。鶴卷和哉導演。初維短編，以西元二千十四年立冬畢功。二千十六年，始增廣篇幅。明年二月，映乎電視。分上下二編：曰〈天狗蟲〉、曰〈殺戮蟲〉。宣傳辭云：「少女自選而來此，少年被選而在此。」
## 其事
有國曰龍之國，與龍立約，久之不渝。適事鄰國，曰塞爾維納達，乃借龍力伐之。岸井野野子，龍之牙醫，護龍其責也。

## 人物
岸井野野子，即短編版「少女」。欲就食龍口，良米飽腹，乃受試。爲龍所選，任龍之牙醫，在職而盡責。貝爾既來，亦任其師。清水富美加錄音。

屋大維烏斯氏，名伯納德，通稱之曰「貝爾」。父母皆軍醫。貝爾少失怙恃，承兩親志，就豫科士官學校，拜軍官。時方戰爭，布蘭可氏叛，斃貝爾。貝爾遂甦生龍齒中，爲牙醫。岡本信彥錄音。

悟堂世世夫，即短編版「先輩」。十有二年前，力戰天狗蟲，竟得保全。爲龍醫庶長。野野子之師。山寺宏一錄音。

夏目柴名，牙醫。同僚而少者呼之云「柴名姐」。昔傾慕竹本。十有二歲前，竹本戰天狗蟲，歿。醫者咸謂：「生龍齒，死龍齒，其惟運命。」柴名不直運命，適受命，除天狗蟲之幼蟲，乃陰藏口中，養育而成之，以隳龍齒。林原惠錄音。

有棲川感音，少女，齒醫。名塚佳織錄音。

佐藤修三，少年，齒醫。天狗蟲來，力護野野子，爲蟲所噬，遽啟毒藥瓶，同歸於盡。德本恭敏錄音。

家村宗達，老者，齒醫。高木涉錄音。

布蘭可氏，薩爾瓦托其名。受僱塞爾維那達國，長傭兵隊。號云「不死悍將布蘭可」。每悶然不樂。必欲得龍之齒。松尾鈴木錄音。

儀例理，布蘭可氏部屬。布蘭可欲壞龍智齒，儀例理阻之，詰曰：「不鬻之乎？」遂爲布蘭可銃殺。津田健次郎錄音。

小澤，龍之國軍將校，拜龍之艦橋警備。爲布蘭可輩所殺。櫻井孝宏錄音。

## 他記
西元二〇一四年十月，值東京國際映畫祭，此戲初映。其後映於日本動畫群萌會，爲第一集。其時所映，皆爲短編。舞城王太郎幻設前後其事。鶴卷和哉導演。庵野秀明任製作人。其中人物，小坂泰之謀其原案，龜田祥倫設畫之。祥倫亦監督作畫。小山嘉嵩負音樂之責。

一六年三月，日本放送協會告云，群萌會諸作，且擇其一，增廣改編，映於電視。而未言何擇。八月，群萌會告以網頁，曰：「所擇，《龍之牙醫》。將改作長編，分上下二部。」庵野秀明任製作總監，並指導音響。鶴卷和哉導其演。舞城王太郎、榎戶洋司二士，營構其事。井關修一則幻設人物，監督作畫。歡喜社製作動畫。明年二月十八日，放送協會映之。廿五日復映。

## 樂曲
《吾等所以就途》，主題曲。小澤健二作詞、度曲。凛久歌之。雜於戲中者，則《捉迷藏》，駄奧可作詞，而後歌之。

## 引據

## 博觀
*日本放送協會《龍之牙醫 》網頁
分類:平成動畫
和歌山共同火力

**和歌山共同火力株式會社**在和歌山縣和歌山市。新日鐵住金、關西電力二社，共同出資，設此企業。新日鐵住金和歌山製鐵所既生氣，若高爐瓦斯、焦炭爐瓦斯屬，以重油燃，行火力發電，然後輸之。
分類:日本企業
雲臺二十八將

永平三年，漢明帝於南宫雲臺閤命人畫二十八將像，號爲**雲臺二十八將**。《後漢書》傳之，稱「咸能感會風雲，奮其智勇，稱爲佐命，亦各志能之士也。」光武帝立東漢時，此輩最具戰功。二十八將之名：
# 太傅高密侯・鄧禹
# 大司馬廣平侯・吳漢
# 左將軍膠東侯・賈復
# 建威大將軍好畤侯・耿弇
# 執金吾雍奴侯・寇恂
# 征南大將軍舞陽侯・岑彭
# 征西大將軍陽夏侯・馮異
# 建義大將軍鬲侯・朱祜
# 征虜將軍潁陽侯・祭遵
# 驃騎大將軍櫟陽侯・景丹
# 虎牙大將軍安平侯・蓋延
# 衛尉安成侯・銚期
# 東郡太守東光侯・耿純
# 城門校尉朗陵侯・臧宮
# 捕虜將軍楊虚侯・馬武
# 驃騎將軍慎侯・劉隆
# 中山太守全椒侯・馬成
# 河南尹阜成侯・王梁
# 琅邪太守祝阿侯・陳俊
# 驃騎大將軍参蘧侯・杜茂
# 積弩將軍昆陽侯・傅俊
# 左曹合肥侯・堅鐔
# 上谷太守淮陵侯・王霸
# 信都太守阿陵侯・任光
# 豫章太守中水侯・李忠
# 右將軍槐里侯・萬脩
# 太常靈壽侯・邳彤
# 驍騎將軍昌城侯・劉植

## 批評
嚴耕望，史學者也。耕望謂《通鑑》雲臺二十八將次序有誤。薛季宣最先論曰：「舊本《漢書》作兩重排列，上一重，禹居首，次吳漢，……，下一重，首馬成，次王梁，……。後人重刊，遂錯誤」。胡三省《通鑒註》正司馬光之誤。

## 引據

## 兼查
* 馬援
* 麒麟閣十一功臣
* 凌烟閣二十四功臣
* 昭勛閣二十四功臣

分類:漢列傳
約法三章

劉邦既下秦都咸陽，簡約苛法，是謂**約法三章**。後亦以爲根本大法之言，援爲「憲法」之名。

約法三章之辭，見於《史記·高祖本紀》。西元前二百七年，劉邦克秦都，遂去苛政，存約法，曰「殺人者死、傷人及盜抵罪」。

其後中邦史書，凡政府之輕刑緩賦，咸言「約法三章」，「三」已成泛稱。如《晉書》卷百十有二載記第十二、《宋書》卷七十四列傳第三十四、《南齊書》卷二十四列傳第五，皆有之。

政府以根本之法律許諾民眾，亦謂約法三章。民國肇建之初，國家典憲，悉謂約法，如《中華民國臨時約法》。
西元千九百四十九年四月，中國共產黨佈《中國人民解放軍佈告》，亦曾約法八章。

分類:秦紀事
茅山

**茅山**，地在中國江蘇，處鎮江句容與常州金壇之間，主峰大茅峰，高三七二又五米。古名**句曲山**、**地肺山**、**三茅山**。

茅山者，名於道教，諸洞天福地，列第八洞天、第一福地。上清派脈源於此，以道術聞，茅山宗之所據。漢景帝時有術士修道，承傳二千年。《茅山志》載，曾有三宮、九觀、七十茅庵，殿宇房屋三千，道士千人，明清之際方衰。茅山之名，得自三茅真君，景帝時有茅氏三兄弟盈、固、衷得道於此，故名三茅山，簡曰茅山。

晉始成聖地，魏華存修道於此，開茅山宗，後人許謐、楊羲著《上清經》。齊梁時，陶弘景立上清道團，授弟子。隋唐五代，道教興盛，宗師傳承，唐太宗敕建太平、崇元、紫陽三觀。宋元時，高道輩出，朝廷禮之，建成三宮五觀。三宮者，九霄萬福宮、元符萬寧宮、崇禧萬壽宮；五觀者，德佑觀、仁佑觀、玉晨觀、白雲觀、乾元觀。明清雖衰，香火仍盛。太平天國焚劫，倭兵入寇，宮觀俱毀。

人民共和國立，山上三宮五觀合，成茅山道院，文革毀之，改革開放復之。西元一九八三年，茅山道院列全國重點宮觀，一九八六年，茅山定江蘇省甲級景區，二零一四年，當國家五甲級景區。

今入冊之宮觀有二宮一觀。二宮者，九霄萬福宮、元符萬寧宮，在山之句容側，茅山道院轄之；一觀者，乾元觀，在山之金壇側，坤道觀也，未屬道院。

九霄萬福宮者，頂宮也，處茅山之巔，四進，拾級而上。一進靈官殿，二進藏經樓，三進太元寶殿，內有三茅真君像，四進升表台、二聖殿。宮藏鎮山四寶，玉印、玉圭、玉符、哈硯，皆宋文物。

元符萬寧宮者，印宮也，處積金峰麓，原教印藏所。唐建，宋興，宋哲宗太后吞銀針，御醫無計，茅山宗師入京，作符令吞之，針出，龍顏大悅，敕建元符宮，又賜鎮山四寶。今江蘇道協、鎮江道協、茅山道協皆駐元符宮。

乾元觀者，處青龍山南。三宮奉正一道，五觀奉全真道，乾元觀即全真宗祠，五觀之首。

## 攷
踣踐之厄

人群集而無秩序，排擠踣偃，不虞踐斃，是爲**踣踐之厄**。或怖懼而亂舉動，遂生厄。無懼而厄者亦有之。
## 辨名
夫厄，漢地通語謂**踩踏事故**。日言**群集事故**。
分類:群學
軍雞

thumb|right|200px|軍雞
[thumb|200px|使軍雞相[鬪雞|鬪]]
**軍雞**，雞也，性好鬪爭。所以觀賞也。又使之相鬪以娛戲。又可食之。

江戶朝，軍雞之祖自泰北傳，至於日本。日人改良育種，遂有之。昭和十六年，以爲「日本特有畜養動物」，定以國之天然記念物。日本農林規格以爲固有者。
分類:雞
遇攝

**遇攝**（中古拼音：ng**yo**h），列於十六攝，《廣韻》二零六韻佔其九。陰聲韻。

## 韻部

## 等呼

## 擬音
模韻擬/o/或/uo/，魚虞韻有二家擬音：一擬魚/io/虞/iu/，一擬魚/iɤ/虞/io/。

## 聲韻

## 古今例字
下列例字，一欄例字，二欄切韻，三欄普通話，四欄粵語，五欄吳語，六欄日語吳音，七欄日語漢音，八欄韓語，九欄越南語。

幫組：

來母：

知組：

端組：

精組：

章組：

莊組：

喉牙：
豆腐餻

**豆腐餻**，亦謂**唐芙蓉**，沖繩之食也。島豆腐以米麹、紅麹、泡盛發酵，既熟成，遂有之。

琉球王朝以商貿而繁榮。時腐乳自明東傳，而爲豆腐餻之原本，亦豆腐餻所以名也。

## 引據

分類:食
馬六甲海峽

**馬六甲海峽**在亞洲東南，北凴馬來半島，南接蘇門答臘島。東南則新加坡海峽，聯印度、太平二溟，維船舶所輳聚，海運之要衝。

分類:亞洲地理志
朝鮮之試發導彈

'''朝鮮'''民主主義人民共和國，擁彈道'''導彈'''，大舉**實驗**，以震懾四鄰，自重東海。

所爲實驗，悉列如左：
* 西元一九九三年朝鮮之試發導彈
* 西元一九九八年朝鮮之試發導彈
* 西元二〇〇六年朝鮮之試發導彈 
* 西元二〇〇九年朝鮮之試發導彈 
* 西元二〇一二年四月朝鮮之試發導彈 
* 西元二〇一二年十二月朝鮮之試發導彈 
* 西元二〇一三年朝鮮之試發導彈 
* 西元二〇一四年朝鮮之試發導彈 
* 西元二〇一六年朝鮮之試發導彈 
* 西元二〇一七年朝鮮之試發導彈
## 引據

## 兼查
* 朝鮮人民軍
* 朝核懸案
* 朝鮮民主主義人民共和國外交

分類:朝鮮民主主義人民共和國紀事
索盧恢

**索盧恢**，無鹽縣人也。
前漢末，王莽起。無鹽水旱頻仍，民不聊生。恢爲人仗義疏財，貧民多附之。天鳳五年，樊崇起於琅琊，無鹽民聞之，聚三百人舉恢而起，殺無鹽令，開倉放賑，據無鹽縣以應赤眉，來投者逾萬。

地皇三年四月，更始將軍廉丹、太師王匡帥兵十萬進剿赤眉。莽軍破無鹽，屠其城，斬首萬餘級。樊崇聞之，將兵數萬來援。時莽軍欲南下梁地，至成昌，爲索盧恢、樊崇所圍，大敗，史稱無鹽大捷。

建武四年殁。

## 據

*《資治通鑑》:冬，無鹽索盧恢等舉兵，反城附賊，廉丹、王匡攻拔之，斬首萬餘級。莽遣中郎將奉璽書勞丹、匡，進爵為公；封吏士有功者十餘人。赤眉別校董憲等眾數萬人在梁郡，王匡欲進擊之；廉丹以為新拔城罷勞，當且休士養威。匡不聽，引兵獨進，丹隨之。合戰成昌，兵敗，匡走；丹使吏持其印、紱、節付匡曰：「小兒可走，吾不可！」遂止，戰死。校尉汝雲、王隆等二十餘人別鬭，聞之，皆曰：「廉公已死，吾誰為生！」馳奔賊，皆戰死。
*《漢書·王莽傳下》:冬，無鹽索盧恢等舉兵反城。
中華民國敎育部

**中華民國敎育部**，自清學部而來。西元千九百十二年，民國肇造，以「敎育部」改「學部」之名。蔡元培長之。時下設「承政聽」「普通敎育司」「專門敎育司」「社會敎育司」。

## 引據


分類:中華民國制度
廿二史攷異

《**廿二史攷異**》，清代錢大昕撰。百卷，附三史拾遺五卷、諸史拾遺五卷。
## 辨名
表記繁多，**廿二史攷異**、**廿二史考異**、**二十二史攷異**、**二十二史考異**皆有之。
## 成書
錢大昕少年專心史學，四十歲始撰《攷異》，歲有增益，卷帙滋多。至五十五歲，編定百卷。嘉慶二年全書刻成。《二十二史攷異》熟考以二十二部正史，條貫備定，尤以《元史》費力極多。二十四史中，《攷異》僅缺《舊五代史》和《明史》。《攷異》與趙翼《廿二史劄記》、王鳴盛《十七史商榷》並稱清代三大史學名著。
## 評論
梁啟超謂此書所成就，堪比王引之《經義述聞》。林理炯稱《攷異》，以爲錢大昕一生精力所注。周振鶴比讎錢大昕、趙翼、王鳴盛輩，謂其學術有龍、虎、狗之別。錢大昕《廿二史考异》「點石成金」，趙翼《廿二史劄記》「披沙瀝金」，王鳴盛《十七史商榷》則臉上貼金之濫竽。吳紹烈以《攷異》與《宋史》互校，指錢氏之過。
## 引據

分類:史學典籍
廿二史箚記

《**廿二史箚記**》，清趙翼著，三十六卷，補遺一卷。每卷以類相從，並各立標題，計約六百九題。乾隆六十年三月出版。其書研究歷代正史。凡正史之編撰，悉考據之，若編撰前後事、時日、史料所自真偽云者。又詳考體例，若異同優劣云。兼論政事、制度、人物之優劣臧否。至《舊唐書》《舊五代史》，雖時未明定正史，亦涉及之。故名為二十二史，實涉二十四史。錢大昕《二十二史考異》、趙翼《二十二史劄記》、王鳴盛《十七史商榷》，並稱清代三大史學名著。

書名亦作**二十二史劄記**。
## 目次
《劄記》各卷所考正史並《舊唐書》《舊五代史》，如下。
*卷一至三 : 史記、漢書
*卷四至五：後漢書
*卷六：三國志
*卷七：三國志、晉書
*卷八：晉書 
*卷九：宋書、南齊書、梁書、陳書
*卷十至十有二：宋書、南齊書、梁書、陳書、南史
*卷十三至十五：魏書、北齊書、周書、隋書、北史
*卷十六至二十：舊唐書、新唐書
*卷廿一至廿二：舊五代史、新五代史
*卷廿三：宋史、遼史、金史
*卷廿四至廿六：宋史
*卷廿七：遼史、金史
*卷廿八：金史
*卷廿九至三十：元史
*卷卅一至卅六：明史
## 評論
梁啟超評云：「用歸納法比較研究，以觀盛衰治亂之原。」李慈銘曰：「其書以議論為主，……蓋不以考核見長。」周振鶴比讎錢大昕、趙翼、王鳴盛輩，謂其學術有龍、虎、狗之別。錢大昕《廿二史考异》「點石成金」，趙翼《廿二史劄記》「披沙瀝金」，王鳴盛《十七史商榷》則臉上貼金之濫竽。

## 辯真偽
李慈銘《越縵堂日記》再謂此書所從來，云非赵翼自作，而購自宿儒之子。而杜維運《趙翼傳》詳辯之。
## 引據

分類:史書
全國瞬時警報系統

縮圖|日本國全國瞬時警報系統放送民間
日本市町村內，自有同報系防災行政無線及有線放送電話。復加通信衛星，悉利用之，以瞬時警報，居民用是當機而措置，是爲**全國瞬時警報系統**。西元二〇〇四年，總務省消防廳始設之。既實驗而臻善，以七年二月九日，施行一部鄉邑。

分類:日本制度
華氏四百五十一度

《**華氏四百五十一度**》，美國小說，雷·布萊伯利作，屬反烏托邦之部。西元一九五三年出版。

所敘，方來世界嚴禁書籍，雖覽之存之不可。時有救火吏，曾不防虞，其職維焚書。書中蒙塔格氏，名蓋，即救火吏也。華氏四百五十一度，即攝氏二百三十三度，書中所記紙之燃點。
分類:美國小說
月光石

**月光石**，礦物，視之若有月光。屬長石類，故又名**月長石**。亂雜長石二種，乃得月光石。而冰長石、鈉長石之合也，最爲常見。

月光石優質者，半實半虛，藍光晶瑩，若波瀾之湧動。次之者則渾濁。次之者，唯有暈彩，壹無藍光。月光石屬二軸晶。折射率一點五一八至一點五二六，相對密度小於二點六二。寶石而凸弧形者，製爲環腰带，則細微處可見解理。此月光石所以別於玉髓、蛋白石、玻璃、塑料也。以短波紫外線射之，有粉色熒光；長波則希有之。以透物電光明之，則藍色或紫藍色熒光。夫大塊之中，寶石而月光者甚夥。然長石而月光者，乃可云月光石。

月光石原生者，產於特殊之岩脈，如偉晶岩脈。至其珍貴者，則砂礦、風化層。多產之地：斯里蘭卡、印度、緬甸、巴西、馬達加斯加、美國、澳大利亞。中國内蒙古亦有之。或謂，和氏璧維月光石。

檔案:Moonstone.JPG|月光石，產自斯里蘭卡
檔案:Ring Moonstone.jpg|正長石變種月光石，切爲凸圓形，鑲乎戒指
檔案:Pierrelune.jpg|月光石，產自巴西米納斯吉拉斯地區。二十三毫米

## 引據

分類:礦冶
朝鮮民主主義人民共和國節日

縮圖|200x200像素|朝鲜節日大全餐
**[[朝鮮民主主義人民共和國]][[節日]]**如左。

## 公曆

## 陰曆

## 引據

分類:朝鮮民主主義人民共和國書
日日是好日

**日日是好日**，禪語。雲門文偃語之。雲門，唐末之禅僧也，載乎《雲門廣録》。《碧巖録》第六則收之，而民多知其自此而來。。亦作**雲門日日是好日**。

## 從來
《碧巖録》第六則載云：「舉。雲門垂語云：『十五日已前不問汝，十五日已後道将一句来。』自代云：『日日是好日。』」

## 解釋
「日日是好日」，揆其字義，則日日皆善之謂。

或云此宜日日努力以俾之皆善之謂也。或伸其義曰，度每日之善惡得失，一喜一憂，誠爲謬誤；而最要者，惟方今此時此刻也。或考其義，謂所宜者，悅納每日也。

## 引據

分類:禪門公案
黃腰柳鶯

**黃腰柳鶯**，隸鶲科柳鶯屬，棲息於東南西伯利亞、北蒙古、中國東北，繁衍於山林之間。為候鳥，常年遷徙往復，避冬於華南、東南亞。近世秋時，亦益見於泰西。

歐亞諸鶯，其體惟小，頭大尾短，上綠下白、黃臀、黃眉、中有冠紋。亞洲柳鶯屬，間有貌似，世以其聲辨識之。

築巢於樹叢間，每產有蛋四、六，歷十二日餘而孵化，又十二日餘而長羽。初，雌鳥為哺；及長羽，雌雄並育其兒，凡七日餘。其飼主以蟲蛹，覓食於樹蔭叢葉之際。族群繁盛，列屬無危。

## 據
*引據悉從《英文維基》黃腰柳鶯一文簡介段
徐鉉

**徐鉉**，字**鼎臣**，揚州廣陵人。十歲能屬文，不妄遊處，與韓熙載齊名，江東謂之「韓、徐」。仕吳為校書郎，又仕南唐李父子，試知制誥，與宰相宋齊丘不協。時有得軍中書檄者，鉉及弟鍇評其援引不當。檄乃湯悅所作，悅與齊丘誣鉉、鍇洩機事，鉉坐貶泰州司戶掾，鍇貶為烏江尉，俄復舊官。

時景命內臣車延規、傅宏營屯田於常、楚州，處事苛細，人不堪命，致盜賊群起。命鉉乘傳巡撫。鉉至楚州，奏罷屯田，延規等懼，逃罪，鉉捕之急，權近側目。及捕得賊首，即斬之不俟報，坐專殺流舒州。周世宗南徵，景徙鉉饒州，俄召為太子右諭德，復知制誥，遷中書捨人。景死，事其子煜為禮部侍郎，通署中書省事，曆尚書在丞、兵部侍郎、翰林學士、御史大夫、吏部尚書。

宋師圍金陵，煜遣鉉求緩兵。時煜將朱令贇將兵十餘萬自上江來援，煜以鉉既行，欲止令贇勿令東下。鉉曰：「此行未保必能濟難，江南所恃者援兵爾，奈何止之！」煜曰：「方求和解而復決戰，豈利於汝乎？」鉉曰：「要以社稷為計，豈顧一介之使，置之度外可也。」煜泣而遣之。及至，雖不能緩兵，而入見辭歸，禮遇皆與常時同。及隨煜入覲，太祖責之，聲甚厲。鉉對曰：「臣為江南大臣，國亡罪當死，不當問其他。」太祖歎曰：「忠臣也！事我當如李氏。」命為太子率更令。

太平興國初，李昉獨直翰林，鉉直學士院。從徵太原，軍中書詔填委，鉉援筆無滯，辭理精當，時論能之。師還，加給事中。八年，出為右散騎常侍，遷左常侍。淳化二年，廬州女僧道安誣鉉奸私事，道安坐不實抵罪，鉉亦貶靜難行軍司馬。

初，鉉至京師，見被毛褐者輒哂之，邠州苦寒，終不禦毛褐，致冷疾。一日晨起方冠帶，遽索筆手疏，約束後事，又別署曰：「道者，天地之母。」書訖而卒，年七十六。鉉無子，門人鄭文寶護其喪至汴，胡仲容歸其葬於南昌之西山。

鉉性簡淡寡欲，質直無矯飾，不喜釋氏而好神怪，有以此獻者，所求必如其請。鉉精小學，好李斯小篆，臻其妙，隸書亦工。嘗受詔與句中正、葛湍、王惟恭等同校《說文》。

鍇亦善小學，嘗以許慎《說文》依四聲譜次為十卷，目曰《說文解字韻譜》。鉉親為之篆，鏤板以行於世。

鉉有文集三十卷，《質疑論》若干卷。所著《稽神錄》，多出於其客蒯亮。
## 據
*《宋史》徐鉉傳
無鹽村

**無鹽村**，在山東省東平縣東平街道之東南，方六公里，口二萬一千二百一十。

## 地理
其村三面環山，一面鄰水，爲兵家必爭之地。

## 沿革
戰國，齊滅鄣、宿，乃置無鹽邑於此以轄之。秦既滅齊，置無鹽縣，屬薛郡。漢晉，先後爲梁國、濟東國、大河郡、東平國、東平郡所轄。北齊併無鹽縣入須昌縣。

## 名人
*鍾離春，齊無鹽邑人，齊宣王后也
*索盧恢，前漢、莽新無鹽縣人

分類:東平街道區劃
中國國家圖書館

**中國國家圖書館**在北京市海淀區中關村南大街三十三號。舊稱**北京圖書館**。
## 沿革
宣統元年九月九日，建**京師圖書館**。民國既肇，以國立京師圖書館聞。北伐後，以民國十七年改國立北平圖書館，遷至中南海居仁堂。後中原移鼎，以西元一九五〇年改國立北京圖書館。八七年，新館畢功。

## 引據

分類:中華人民共和國制度
等呼

**等呼**者，漢音韻學術詞也。古人作韻圖，圖中以四聲劃四類，每類劃四行，一行一等，上及下有一、二、三、四等，開合爲呼。

反切早於韻圖，細究反切，得反切等，聲韻相合之理也。某韻隸某等，某聲與某等合。三等者，i、y爲韻之頭腹，二等者，r爲韻頭，四等者，e爲韻腹，餘者一等。

下列反切等。
*幫組（幫、滂、並、明）：合一、二、三、四等，無開合之分。
*端組（端、透、定、泥）：合一、四等。與知組對。
*知組（知、徹、澄、娘）：合二、三等。與端組對。
*來母（泥娘實與來同）：合一、二、三、四等。
*精組：（精、清、從、心、邪）：合一、三、四等。邪只合三等。
*莊組：（莊、初、崇、生、俟）：合二、三等。俟只合三等。
*章組：（章、昌、常、書、船、日）：僅合三等。
*喉牙：（見、溪、群、疑、影、曉、匣、云、以）：合一、二、三、四等。群、云、以只合三等，匣母不可合三等。

## 韻圖列法
韻圖列法，蓋可如此說：
#一二等者洪音也，三四等者細音也。
#洪音合於精、端者，一等也，合於莊、知者，二等也。
#細音如下：
##細音分重紐，三四等也，三弱四強。
##舌音者，端四知三。
##齒音者，精四、章三、莊二。然則韻圖僅示聲母之別，故有假二真三，假四真三。
##喻分云以，云三以四，亦假四真三。
##幽韻配四。

韻中一二等，同攝同開合者可多，稱之重韻。

切韻洪音，而等韻四等者，洪變細也，稱洪音四等、假四等。

重紐者，有重紐三等、重紐四等。

《切韻》正齒與喻母分別二類，稱之正齒三等、正齒四等、喻三、喻四。

## 四呼
古今音轉，毋分四等，以開合各二等也。明《字彙》有韻圖《韻法直圖》設新呼，共十呼，同書錄李世澤《韻法橫圖》，設五呼：開口呼、齊齒呼、合口呼、撮口呼、混呼。清人潘耒作《類音》，始分四呼：開口呼、齊齒呼、合口呼、撮口呼，後人繼之。

## 他方
*四呼
*介音

分類:漢語音韻學
大義覺迷錄

《**大義覺迷錄**》，錄曾靜案上諭、曾靜口供及其《歸仁錄》，清雍正帝親頒全國。所述，曾靜自反雍正至擁戴之，其事端前後，即所謂「大義覺迷」。乾隆即位，謂此書實虛真偽，遽禁絕之。

分類:書籍
馬場驛

*馬場驛 (香港)
*馬場驛 (貴州)
*馬場驛 (廣州)
*馬場驛 (首爾)
*高田馬場驛
*膳所驛
*京阪膳所驛
大學驛

*大學驛 (香港)
*香港大學驛
*大學驛 (長崎)
*大學驛 (基輔)
*大學驛 (吉隆坡)
*大學驛 (莫斯科)
*大學驛 (斯德哥爾摩地下鐵道)
*大學驛 (斯德哥爾摩市郊鐵道)
九龍驛

;香港
* 九龍驛 (港鐵)
* 紅磡驛
* 九龍驛 (尖沙嘴)
* 香港西九龍驛

;韓國
* 九龍驛 (首爾)
* 九龍驛 (全羅南道)
東涌驛

;香港
*東涌驛 (東涌路)
*東涌驛 (昂坪三六零)
;廣州
*東涌驛 (廣州市)
*慶盛驛
機場驛

*機場驛 (香港)
*機場驛 (深圳)
*機場驛 (澳門)
*機場驛 (大連)
*機場驛 (光州)
*機場驛 (釜山)
*機場驛 (波士頓)
*機場驛 (波特蘭)
*機場驛 (亞特蘭大)
*機場驛 (鹽湖城)
*機場驛 (莫斯科)
國立國會圖書館

**國立國會圖書館**在日本國東京都千代田區永田町一丁目十番一號。其淵源，**眾議院圖書館**、**貴族院圖書館**及文部省**帝國圖書館**。

## 沿革
明治五年，帝國圖書館之書籍館立，屬文部省。二十四年，以《大日本帝國憲法》，集文書，闢館閣，設諸帝國議會各院，曰貴族院圖書館、曰衆議院圖書館。而之二館源自各院圖書室。三館其惟國立國會圖書館所濫觴。

二戰既終，復覈定典憲。立法之權柄，盡予國會。國會法第百三十條用是誌曰：「別設法律，置國立國會圖書館，以資議員之稽查研究。」乃草《國立圖書館法》，併貴衆兩院之圕，設國會圖書館。然猶不堪用。

於是延美國圕使，熟爲徵詢。國會之士，憑軾奉行。昭和廿三年，廢舊法，行《國立國會圖書館法》，建國立國會圖書館。是圕也，以美國議會圖書館爲範。按議會宜有其圕，國家亦宜有其圕。而國立國會圖書館兩兼其任。又法定納書制度，以網羅邦內文獻。

## 引據

## 它典
* 國立國會圖書館

分類:日本制度
朱見沛

**朱見沛**，明宗室，英宗九子。

## 傳
憲宗异母弟，母魏德妃。成化二年封徽王。十七年就籓鈞州。正德元年卒，年四十七。諡曰**莊**。子簡王祐枱嗣之。

見沛有同母妹宜興公主。

## 宗室
*長子：朱祐枱，徽簡王
*次子：朱祐檖，太和端僖王
*三子：朱祐櫍，遂昌恭惠王
*四子：朱祐椀，景寧恭裕王
*五子：朱祐槿，建德康和王
*六子：朱祐櫟，陽城恭僖王

## 引據
《明史·卷一百十九·列傳第七》

分類:明列傳
蔡邕

漢高陽鄉侯**蔡邕**字**伯喈**，豫州陳留圉人也，漢末名士，精琴、書，官漢左中郎將，時曰蔡中郎。有二女文姬、晉濟陽縣君蔡氏。

## 歷
邕自朔方還，嘗避怨於吳，時有顧雍從學琴書。

## 作
蔡邕《聖皇篇》云︰「程邈刪古立隸，文甄酆六書。其四曰佐書是也。」

蔡邕《月令》言小滿，以謂苦蕒菜。非。

## 識人
*見王粲而奇之。語之曰︰「王公孫，有異才，吾不如也。」

## 評
*馬日磾：「伯喈曠世逸才，多識漢事，當續成後史，為一代大典。且忠孝素著，而所坐無名，誅之無乃失人望乎？」（《後漢書·卷六十下·蔡邕列傳第五十下 》）
## 據
*《後漢書》
橋本龍太郎

**橋本龍太郎**，昭和十二年，生於東京府東京市澁谷區。自由民主黨人。父龍伍爲議員。歷拜大藏大臣、通商產業大臣、運輸大臣、厚生大臣、副總理、內閣總理大臣。平成八年，就自由民主黨總裁之任，而身兼內閣總理大臣。十八年，病歿，年六十八。

分類:昭和列傳
分類:東京都列傳
丁酉唐山榷卡之訌

**丁酉唐山榷卡之訌**，時西元二千十七年九月二日，阿訇楊振峰等驅車二〇五國道。及唐山榷卡，以故與執役者釁傷。警巡來，載阿訇至醫館。是夕，有穆民集數十人，強拆榷卡及公廨。防暴警卒至，穆民罵曰：「跪下！」爭不止。翌日，又百餘人集唐山開平區政府為亂，外省聞訊來附者益眾。九月三日夜，唐山政府咎謝，斥人民幣四百萬，劃地建回廟償之。即監謗，以「唐山收費站」、「唐山阿訇」等為禁語。國人多怨之，凡言唐山者必及此，遂有唐山要盟之謔焉。

## 博覽
*《穆斯林打砸唐山高速路收費站，小白帽對警察高喊“跪下”》
分類:中華人民共和國紀事
羽田孜

縮圖|右|羽田孜

**羽田孜**，昭和十年，生於東京府東京市蒲田區。本貫長野縣小縣郡長和町。父武嗣郎爲議員。歷拜外務大臣、大藏大臣、農林水産大臣、副総理、內閣總理大臣。民進黨人。平成六年，拜內閣總理大臣。廿九年，老歿於東京都，年八十二。

分類:昭和列傳
分類:東京都列傳
朱權

縮圖|右|朱權塑像
**朱權**，太祖十七子，封寧王，號**臞仙**，又號**涵虛子**、**丹丘先生**。封於寧國，於靖難之役為成祖縛，共反建文，成祖既位，將權徙乎南昌，並加害，權乃將心寄於道、優、文，鬱鬱而終矣哉。

## 傳
### 專鎮一方
洪武十年五月，權生金陵，母楊妃，敏而好學。

二十四年，權封寧王，時十三。二年後，權幸藩地大寧。大寧地在喜峰口外，屬古會州之地，東連遼左，西接宣府，為一大鎮也。權帶甲八萬，車六千，所屬朵顏三衛之騎咸驍勇焉。權數會諸王出塞戰之，遂以善謀稱。

### 被迫起事
三十一年，太祖崩，皇孫允炆即位，是為建文帝，帝即位未幾，始謂其諸叔以削之。

建文元年，燕王以兵靖難之，達四年也。成祖嘗與諸將商議道：『吾巡行塞上時，見大寧諸軍甚悍。吾若獲大寧，斷遼東，得邊騎助，則大事可成也！』

同時，建文帝懼權歸成祖，使人召權還，權未到，削三護衛。其年九月，江陰侯吳高攻永平，燕王往救。吳高退，成祖乃從劉家口徑趣大寧，詐言以窮蹙來救也。

權邀成祖單騎入城，成祖執權之手哭，說不得已而起者，求其代為草疏謝罪也。成祖居數日，權都款待，全無戒心焉。北平精銳則伏城外，官兵亦漸入城，陰結三衛部長及諸軍。成祖乃辭去，權為之餞於郊，伏因而起，將權立行。三衛弓廣騎及諸軍，一呼而集。守將朱鑒不敵，力戰而死。王府妃妾及世子皆隨入松亭關，還至北平，大寧成一空城也。權入燕後，常為成祖草檄。成祖謂權許，事成之後，平分天下也。

### 改封南昌
待成祖即位，權請改南。當其欲蘇州時，成祖對曰：『蘇州屬畿內。』當其求錢塘時，成祖則曰：『先皇以其賜五弟，終無結果。建文無道，以錢塘封其弟，亦不能享之。建寧、重慶、荊州、東昌皆是好地，可選其一也。』

永樂元年二月，改封南昌，成祖自作詩送行，命權以布政司為邸，府制無變焉。既而，有人告權以巫蠱，且誹謗人，成祖命人密訪，不得證也，遂罷追之。自是之後，權終日韜光，並造書齋一間，彈琴讀書於其間，故，成祖在位，權不患也。

### 晚年生活
仁宗時，禁稍解，權乃上書言南昌非其國。仁宗書曰：『南昌，叔父得先皇之封已達二十餘年矣，非封國，則又為何？』

宣德三年，權請明宣宗將近南昌城之灌城土田賜之。四年又議宗室不應定品。明宣宗怒，謂權頗譏之意。權乃上疏謝罪。時權年老，有司率多相傾，以示之威，而權則終日與文士往來，寄身之志，自號臞仙。權嘗奉命編《通鑒博論》二卷，又作《家訓》六篇，《寧國儀範》七十四章，《漢唐秘史》二卷，《史斷》一卷，《文譜》八卷，《詩譜》一卷，他書、修數十種。

正統十三年，權卒。

## 家室
### 妻
妃張氏，兵馬指揮張泰之女，先薨

### 子女
#### 子
*莊惠世子朱盤烒，追封寧惠王
*未名，早殤
*臨川康僖王朱盤燁
*宜春安簡王朱盤烑
*新昌安僖王朱盤炷
*信豐悼惠王朱盤㷬

#### 女
*永新郡主，配金鄉衛舍人高鶴齡
*玉山郡主，配都督舍人方景祥
*清江郡主，配西寧衛指揮陳通弟逸
*奉新郡主，配王爽
*金溪郡主，配右軍都督韓觀弟輔
*泰和郡主，配鄱陽縣民汪彥誠子湛然
*彭澤郡主，配龍驤衛指揮王剛侄質
*廬陵郡主，配蘄州衛指揮田晟弟昱
*新喻郡主，配贛州府照磨胡羽子光霽
*新城郡主，配留守中衛指揮李俊子瓛
*浮梁郡主
*十二女夭
*南豐郡主，配江西都指揮張祥子雯
*永豊郡主，適孟日敬

## 引據
《明史·卷一百一十七·諸王二》

## 注


分類:明列傳
李琳

**李琳**，唐睿宗孫，讓皇帝李憲子。其以秘書監為嗣寕王，從天子幸蜀，薨。

## 引據
《新唐書·卷八十一·列傳第六·寧王李琳傳》

分類:唐列傳
穢雜

**穢雜**，又謂之**廢棄物**。按《巴塞爾公約》，所謂穢雜，即據國法而廢棄者，如所欲廢棄者，如必使廢棄者。

## 辨名
穢雜，一名**塵芥**。俗謂**拉颯**，又作**垃圾**。

## 引據

分類:康健
中華文化基本教材

《**中華文化基本教材**》，選錄《四書》而成，用於臺灣高中國文科。共分六冊。一至三冊，選自《論語》；四、五冊，選自《孟子》；第六冊，則選錄《大學》《中庸》。昔生徒必修之。後改為選修，屬「論孟選讀」之部。西元二〇一二年，復為必選。

## 更易
中華文化基本教材，初但擷選孔孟篇章而成。版本數易，解釋則多依朱熹《四書集註》。一九八〇年代，嘗改用陳立夫《四書道貫》為底本。以朱注為主，融合《十三經注疏》等各代學者解釋。

一九九五年十月，中華民國教育部修訂頒布《高級中學國文課程標準》。其教學目標第三條定云：「研讀中國文化基本教材，賦予現代價值觀，培養倫理道德之觀念，愛國淑世之精神。」

二〇〇八年，此書以《國學基本教材》之名行於中原。新華出版社出版之。

一七年，課綱改易，《教材》所摭，不限《四書》。

## 參考


分類:中華民國制度
上海航路

右|縮圖|280x280像素|日華連絡船長崎丸泊長崎港之圖
**上海航路**，一名**日華聯絡船**，國際旅客航路。其船舶歲時而行。昔屬日本郵船，後移管東亞海運。來往神戶、長崎、上海間。 二戰以前，是爲滬日碧波之要道。

分類:日本郵傳
趙元偓

**趙元偓**，字**希道**，鎮恭懿王，乃宋太宗之六子，為人敦厚，寡言，曉音律。
## 傳
太平興國二年生。

端拱元年出閣，授檢校太保、左衛上將軍，封徐國公也。

至道二年，拜洪州都督、鎮南軍節度。真宗即位，加同平章事，封彭城王。俄加檢校太傅，改鎮靜難、彰化，進封寧王。郊祀、東封，悉為亞獻，禮成，授檢校太尉兼侍中、護國鎮國等軍節度。

三年，百官詣闕請祠後土，趙元偓以領節帥亦錶請，詔許之。將行，命為河、華管內橋道頓遞使。明年，車駕入境，元偓奏方物、酒餼、金帛、茗藥為貢，儀物甚盛。至河中，與判府陳堯叟分導乘輿度蒲津橋也。上登鄭丘亭，目趙元偓曰：「橋道頓置嚴，爾之力也。」元偓頓首謝之。及還，加中書令，領成德、安國等軍節度，改相王。五年，加守太傅。

帝自即位以來，屢以學術勖宗。趙元偓首冠藩戚，益自修勵，上每制篇什，必令屬和也。一日，謂宰相曰：「朕每戒宗詩射，如聞頗習，將臨觀焉。」故幸元偓邸第，宴從官，宮僚畢會，賦七言詩。元偓奉觴上壽，賜襲衣、金帶、器幣、緡，又與宗室射於西南亭，日晡，從官退，上獨以中官從，幸元侢、元儼宮，複宴元偓宮，如家人禮，夜二鼓而罷之。

咸平六年，進位太尉。八年七月，以榮王宮火，徙元偓宮於景龍門外，車駕臨幸之。冬，加兼尚書令也。天禧元年二月，換成德、鎮寧二鎮，進徐王。二年，春，廨舍遺燼，燔舍數區，元偓悸，暴中風眩而薨，年四十二。帝臨哭，廢朝五日，贈太師、尚書令、鄧王，贈諡恭懿。
## 宗族
### 父
宋太宗
### 兄弟
*漢恭憲王趙元佐，母元德皇后李氏
*昭成太子元僖
*宋真宗
*商恭靖王元份
*越文惠王元傑
*楚恭惠王元侢
*周恭肅王元儼
*崇王元億
### 姊妹
*滕國公主，早亡。
*徐國大長公主，太平興國九年，封蔡國公主，下嫁左衛將軍吳元扆。淳化元年，改魏國公主。卒，諡英惠。至道三年，追封燕國長公主。景祐三年，晉燕國大長公主。元符改徐國大長公主。政和改英惠大長帝姬。
*邠國大長公主，太平興國七年為尼，號員明大師。八年卒。至道三年，追封曹國長公主。景佑三年，晉曹國大長公主。元符改邠國大長公主。
*揚國大長公主，至道三年，封宣慈長公主。咸平五年，晉魯國長公主，下嫁左衛將軍柴宗慶，賜第普寧坊。宗慶為柴禹錫之孫，帝命公主以婦禮謁禹錫第。曆封韓國長公主、魏國長公主、徐國長公主、福國長公主。仁宗立，晉鄧國大長公主。明道二年薨，追封晉曙，諡力靖。元符封揚國大長公主。政和改和靖大長帝姬。公主性妒，宗慶無子，故以兄子為後。
*雍國大長公主，至道三年，封賢懿長公主。咸平六年，下嫁右衛將軍王貽永，進封鄭國長公主，賜第。景德元年薨，諡懿順。景佑三年，追封鄭國大長公主。皇佑三年，改韓國大長公主。徽宗改封雍國大長公主。政和改懿順大長帝姬。
*衛國大長公主，至道三年，封壽昌長公主。大中祥符二年，進封陳國長公主，改吳國長公主，號報慈正覺大師。改楚國長公主，又改邠國長公主。天禧二年，改建國長公主。乾興元年，封申國大長公主。天聖二年薨，賜諡慈明。徽宗改衛國大長公主。政和改慈明大長帝姬。
*荊國大長公主，幼不好弄，未嘗出於房闥。太宗嘗發寶藏，令諸女取之，欲以觀其志，公主獨無所取。真宗即位，封萬壽長公主，改隨國大長公主，下嫁駙馬都尉郴遵勖。曆封越國大長公主、宿國大長公主、鄂國大長公主、冀國大長公主。明道元年，晉魏國大長公主。皇佑三年薨，年六十四。帝臨奠，輟視朝五日。追封齊國大長公主，諡獻穆。徽宗改封荊國大長公主。政和改獻穆大長帝姬。
分類:宋列傳
雜節

**雜節**，蓋以二十四節氣、五節句等暦日之外，別設其日，用和季節之遷變。

下列九日，所云雜節也。
* 節分
* 彼岸
* 社日
* 八十八夜
* 入梅
* 半夏生
* 土用
* 二百十日
* 二百二十日

## 他典
* 曆要項《二十四節氣及雜節》二〇一〇年（平成二十二年） ，日本國立天文臺曆計算室

分類:日本辭章
果攝

**果攝**（中古拼音：k**ua**x），列於十六攝，《廣韻》二零六韻佔其六。陰聲韻。

## 韻部

## 等呼

## 擬音
歌韻/ɑ/，戈一/uɑ/，戈三開口/iɑ/，戈三合口/yɑ/。

## 聲韻
斜字者，非常見。

## 古今例字
幫組：

端組：

來母：

精組：

喉牙：
耶律只沒

**耶律只沒**，字**和魯堇**，遼世宗之三子，母甄皇后。

## 傳
生卒年不詳。

只沒敏而好學，通契丹文、漢文，能作詩。應曆末，與宮人通。遼穆宗聞怒，榜掠數百，刺一目而宮之，系，將棄市。其兄遼景宗即位而釋，賜以所私宮人。又封寧王。保寧八年，妻造鴆毒，被奪其爵，貶烏古部。賦放鶴詩，徵還。統和元年，皇太后稱制，詔復舊爵。嘗應皇太后命，賦移芍藥詩焉。

## 族親
*父：遼世宗
*母：甄皇后，漢人
**兄：遼景宗
*叔：遼穆宗

## 引據
《遼史·第六十四卷·錶第二·皇子錶》

分類:遼列傳
大韓每日申報

《**大韓每日申報**》，新聞紙，刊行大韓帝國。

## 概要
光武八年七月，英人裴說(배설惑베델)、韓人梁起鐸創刊。時日本犯韓，裴梁二君與朴殷植、申采浩諸子批判之，唱愛國啟蒙。明年刊英語版。

隆煕四年，日韓併邦。朝鮮總督府買此刊，改題「每日申報」，以為官報。

## 引據
* 糟谷憲一〈大韓每日申報〉，《國史大辭典·九》，吉川弘文館，一九八八年 ISBN 978-4-642-00509-8
* 並木真人〈大韓每日申報〉，《日本歷史大事典·二》，小學館，公元二千年 ISBN 978-4-09-523002-3

分類:朝鮮史
日本動畫

夫**[[日本]]**之**[[動畫]]**，博采眾長，獨鑄一格，崛起於東島，聞名於國際。明治以前，頗有幻燈。至於大正，遂肇厥初。下川扣其端，瀨尾振其緒，大藤播其風，手塚騁其勢。迨及平成，剛柔織綜，品類懋長。

## 興革
寬政末，幻燈東漸。享和間，江戶幻燈行世。製法，玻璃底板畫圖，復以煤油幻燈機映於和紙。及明治中，幻燈動畫方興，技術日進，而畫愈精緻。後映畫渡日，幻燈動畫式微。

大正五年，下川凹夫、幸内纯一、北山清太郎三君，籌制動畫，以冀公映。時外邦動畫風行日本，而命以和名，曰《凸坊新畫帖》。明年，《芋川掠三玄關番之卷》成。下川凹夫作之。是年一月，公映東京淺草映畫俱樂部。此日本動畫之履端也。其後幸内纯一《塙凹内名刀之卷》、北山清太郎《猿蟹合戰》，不逮再稘，相賡而公佈。下川凹夫輩，終以日本動畫之父聞。

十年，文化省發政，例選薦映畫、動畫。茍有教育以道理者，則力唱扶之。又投童稚所好，親筆動畫，以爲官府廣報。堂館每錯置所映，必間以動畫之能導引輿議者。有司之豫畫府也，先河此開。
十二年，關東地震。畫府寢聲，十載不振。

昭和四年，政岡憲三《能事與女子之世間》成。明年春公映。東島之動畫，先是曾無聲響，自此不然。
時其邦西猾中夏，南下列嶼，東犯花旗。於是人丁盡徵，食糧日乏。畫府凋敝，留意戎帳之間，庶爲軍國喉舌。十八年，瀨尾光世《桃太郎之海鷲》公映，凡卅七分鐘。二十年，海軍襄金，《桃太郎海之神兵》成。敍海軍傘兵之居處，彰揚武功。此長編動畫之權輿，計七十四分鐘。

戰後十稔，畫卷蒙塵，未逮勝跡。按敗績以還，群情惡攻伐。嗣後動畫而斥戰者，流漸而夥。此時之選，其惟大藤信郎。信郎嘗以昭和二年作《鯨》，特黑白二色。二十七年，乃再製之，五彩燦若，受賞邦外。日本動畫之褒揚於萬國，自是而始。信郎之動畫也，鎔鈞異風，獨鑄一格。中邦皮影戲、東海千代紙，悉任情使用。按大正十五年，曾作《馬具田城之盜賊》《孫悟空物語》。昭和三年，則《珍說古田御殿》。戰雲既散，又以三十六年映《竹取物語》。皆此屬也。後有大藤信郎賞，摭英推華，揚名彌遠。

乃有手塚治蟲，軒翥其後，逸畫仍出，扶掖業界，當一時之表木。三十八年，作《鐵臂阿童木》。四十年，則《森林大帝》。明歲又作《展覽會之畫》，所以實驗尖新也。
時有日本電視社，製《海螺君》。四十四年，富士電視臺播之。三事一集，久映不絕。按此戲所自，同名之漫畫也，四格。二十一年始載報刊。

而後新奇鬱起，此則科學幻想之寰，機器巨人之域。松本零士、富野由悠季、河森正治、美樹本晴彥輩，皆當時之英傑。富野《高達》、和森《要塞》，奮飛機戰之囿，而後來者憑軾擬其儀表。
其時機器之外，又有《魯邦三世》，易其舊風，以合少年之好。於是矚目島內，聞名海外，賡續不絕。
東京宮崎駿，風致清新，才思俊逸，積於素雅，聲名遠揚。五十九年，公映《風之谷》，此骨骾之所樹也。平成十四年，映《千與千尋》，明年受學院賞。

及昭和之末，而平成之初，原創動畫錄影帶興。昭和六十三年，平野俊貴作《吸血姬美夕》。平成元年，則《冥王計劃》。夫錄影帶於斯爲盛。
平成之世，諸社林立，品類益繁。經緯稠疊，主緒唯二：一曰美少女、一曰機器人。美少女以淺香守生爲表。十年《魔卡少女櫻》、十三年《銀河天使》、十四年《人型電腦天使心》，皆其所與。此畫府之輕綺也。機器人則押井守爲揭。所作，《攻殼機動隊》，映以七年。此則畫府之剛健。又有大地丙太郎，以戲謔特聞，惟笑林之輶軒也。其畫，十年《邪流丸》、十二年《水果籃》。今敏則獨負異才，自成高格。十四年《千年女優》，敍事錯綜，風貌一新。

## 辨名
東島之動畫，日人所命名悉列在下。

至其西名，則「anime」。日人稱動畫以外來之語曰「animation」者，又習其簡稱，云「アニメ」。凡動畫皆名之，曾無涉社稷、風格。而西人每觀動畫有和風者，悉援「anime」以呼之。

按法語有辭曰「」，動也，過去分詞形曰「」。英語亦有，其用也同。故此英言，日源說有之，法源說亦有之。

## 引據

*
周文佳

**周文佳**，一作**文嘉**，廣西人。太平天國大將也。

從太平軍。後隸忠王李秀成部，為紹天豫。咸豐十年四月，同賴文光率眾據江蘇青浦。後赴浙江杭州，轉守紹興，封寕王。同治元年十二月與何文慶等破常捷軍，該軍續補統領、副將成齡與英格蘭之海軍參將買忒勒亦重傷死也。二年二月，紹興失，西行蕭山，複退。後往蘇州，十月廿四日，與郜永寬、汪安鈞等殺譚紹光，獻城投大清。廿六日，為江蘇巡撫李鴻章殺之。

分類:太平天囯列傳
分類:清列傳
蕭思溫

**蕭思溫**，遼臣，小字**寅古**。契丹國舅部人。尚遼太宗女燕國公主，宰相蕭敵魯之侄，通書史焉。封魏王。

## 傳
長女蕭胡輦嫁遼穆宗之弟太平王；次女嫁遼景宗之弟趙王；景宗嗣位，以思溫功，將其三女蕭綽選貴妃，保寧元年，蕭綽立為皇后也。明年，蕭思溫遇刺死之。

## 引據
《遼史·列傳第八》

分類:遼列傳
答納失里皇后

**答納失里皇后**，**伯牙吾**氏，欽察人，惠宗元后也。父燕鐵木兒，官拜太師，封太平王。

## 傳
惠宗者，明宗長子也。明宗遇害，惠宗謫居高麗，復徙廣西靜江。及文宗、寧宗相繼崩，始得立為帝。至順四年，立為后，年十三。元統二年，受冊寶。

三年，后兄御史大夫唐其勢謀逆伏誅。弟塔剌海連坐，因亂走入后宮，后以衣蔽之。事覺，遂廢去后位，出居開平民舍。尋為丞相伯顏鴆殺，年十六。

## 引據
*《元史·列傳第一·后妃一》
*《皇后册文》

分類:元列傳
朱奠培

**朱奠培**，號**竹林嬾仙**，安徽鳳陽人，寧獻王之孫，世子磐烒之嫡長子。

## 傳
大明永樂十六年生。

宣德中，封世孫，正統十四年襲之。在位四十三年，弘治四年薨，年七十四。諡曰靖。

敏於學，修文辭，造語驚絕。其書矯潔猶勁，必自剏其結構，不肯襲古，每書成，盡搜古帖，偶一字同，弃之更書。寫山水若草草而不經意，故自然神妙。工詩，著仙謠而掃吟。

## 諸子
*長子：覲鈞，第三代寕王
*三子：覲錐，鐘陵王
*四子：覲鍊，建安簡定王

## 引據
*《畫史會要》
*《書史會要》

分類:明列傳
朱覲鈞

**朱覲鈞**，寧靖王之子，母胡氏。正統十四年九月初三生，天順八年九月二十一封上高王，弘治五年十二月十八襲封寕王，弘治十年六月二十九薨，年四十九，諡曰康。其妃徐氏。

## 子嗣
庶長子：宸濠

## 引據
*《寧康王壙志》
*《皇明寧康王次妃馮氏壙志》
*《大明菊潭郡主壙志》

分類:明列傳
朱九濤

**朱九濤**，本名**昌道**，湖南郴州人也。初從天地會，化名九濤，作亂於湘、贛之間。咸豐元年與廣東之李丹、湖北之張添佐等合，以「廣東老萬山」之名自立山堂，在湘、鄂密成一派也。自稱太平王，丹稱平地王，添佐稱徐光王，在衡州立堂，準備起事。事泄，其眾多人被捕，其聞而出之。嗣歸郴州，通郴州、永興之天地會首再舉。三年，於資興三都起事，自稱楚帝，破郴州營，克永興縣。旋出，亂於永興油榨墟毀，眾散走廣東，其潜赴郴州，五年三月在郴州烏極鋪被執遇害也。

分類:清列傳
李原

**李原**，河南新鄭人，號**李胡子**，明義軍之首，本屬劉通部也。

宣德中，朝廷對土地大肆購並，對勞民掠之，使農民離散也。時湖北、河南、陝西、四川交界之荊襄之域，乃明廷勢弱之地也。彼雖多深山大谷，然甚富饒，諸失地之農民，皆流入此以開礦、墾田之。至天順中此地之流民多至一百五十餘萬焉。此眾多之流民聚於此，上甚懼，恐其反。乃遣兵驅或系之。流民路窮，乃於天順八年之冬，於通之帥下，在湖北房縣大術廠起事也。義軍速破梅溪寺，立農民政權也。通稱漢王，立年號曰德勝，以石龍和尚為軍師，拜苗龍、苗虎為先鋒。原乃通之一重將也。義軍在通之率下，所擊者服，無不克矣，奪襄陽，克鄧州，入漢中，眾至數十萬人也。德勝二年，亦即明成化元年，賊破明兵也。明將白圭用離間之計，迫義兵瓦解，使義軍敗也。通將劉聰、苗虎等百餘人與敵殊死鬥中，壯烈犧牲，通亦被執而死之。

通敗，李原乃與大將王彪、小將王洪等，複招故，別樹幟，於湖北之南漳、房縣，河南之內鄉一帶募流民，至革命勢，堅持鬥爭。四方流民應之，競奔義軍也。義軍在一二年間即至百萬以上。成化六年十月，李原領此農民大起事也。李原號太平王，設總兵、先鋒等職，又立「一條龍」、「坐山虎」等渾名也。義軍速控於荊襄間。明廷對李原率之義軍甚懼，乃遣項忠總督河南、湖廣、荊襄等處軍務，以京營湖廣軍十五萬人剿之。項忠一面遣人入山詔之，以聽流民開耕為餌，離間義軍，一面遣重兵斷路，將入山剿之。義軍不聽詔，堅持鬥爭，項忠兵分八路，步步為營，以征剿也。李原率賊，於湖北西之竹山一帶，憑山據險，英勇斬殺，數退官兵之剿也。一日，當義軍與官兵殊死戰時，忽山水暴出，眾義軍被水沒，一分為散。官兵乃追，李原被執，於同年十二月虜殺也。

分類:明列傳
大彝震

**渤海和王**諱**彝震**，**大**姓，為渤海國第十一代國君也。

大和四年至大中十一年立，宣王之孫。父世子大新德早薨，和王以王孫嗣，改元咸和。大和五年，唐文宗遣使册之。和王仿唐制，行募兵制，立左右神策軍、左右三軍、一百二十司也。大中十一年和王薨，其弟大虔晃立。

分類:渤海本紀
大英擲彈兵進行曲

《**大英擲彈兵進行曲**》者，英人之行伍軍歌也。蓋耶後十七稘創之，無人知其作者，一曰弗里斯蘭之年輕王子，或曰新浴也。拿破崙時多頌之，今白金漢宮以為必奏曲。

## 詞
近世尊崇阿歷散治亦或賀拉可勒

賀可托賴桑德諸類豪傑

總覽全球寰宇，無人能敵者

唯吾一列一列列大英擲彈兵

歷來豪傑不見吾輩之無敵霹靂彈

亦不見無堅不摧之火藥

我輩奉命攻敵城略虏地

都統舉出火銃我輩擲出霹靂彈

無敵霹靂彈聋掉仇寇之耳

頌吾輩一排一排排大英擲彈兵

惡戰即終，我輩入城整顿

人皆驚呼我輩擲彈兵名
分類:英國歌曲
萬神紀

《**萬神紀**》，樂曲也，佐以動畫，歌以漢地通語。所述，自太古及於三代。海鮮麵作曲，TLS編曲。邪叫教作詞，兼主謀策劃。墨蘭花語動畫。
西元二千十七年，值嗶哩嗶哩拜年祭，始公表此曲。
及當年二月二十六日，播映逾百萬，表列VOCALOID漢語傳說曲。

《萬神紀》以動畫為序，命云後壁。其間引《列子·湯問》云：「故大小相含，無窮極也。含萬物者，亦如含天地。含萬物也故無窮，含天地也故無極。朕亦焉知天地之表不有大天地者乎？亦吾所不知也。然則天地亦物也。
物有不足，故昔者女媧氏煉五色石以補其闕，断鼇之足以立四極。
其後共工氏與顓頊爭為帝，怒而觸不周之山，折天柱，絕地維，故天傾西北，日月星辰就焉；地不滿東南，故百川水潦歸焉。」
《說文》：「天神引出萬物者也。」
《無壽無疆頌》：
「布歷推策，仰测鴻濛。三統五紀，四分九宫，機智可盡，太虚無窮。」

分類:中華人民共和國歌曲
習字帖

**習字帖**，又稱**法帖**，所以臨摹，以通書法。有拓本、木刻印本、景印本；至所從來，則先賢墨跡、金石碑帖善本。

其源有二：曰碑，曰帖。

碑者，銘功紀事，立於廟堂之上，或陵寢之側，漢以前多用篆隸，至唐而楷書大備，其氣象莊嚴，體勢雄渾。學書者以紙墨椎拓其文，是為「碑拓」，亦稱「碑帖」。

帖者，始於尺牘書翰，乃古人酬酢往來，書於縑素紙墨之蹟，所謂「墨跡」是也。其體多行書、草書，風神瀟灑，情性畢見。晉之王羲之、王獻之父子，尤為帖學之宗。

古人墨跡，秘於私家，輾轉易損，世人罕得而見。有好事者，乃集歷代名賢手澤，雙鉤摹勒，刻於木石，以便拓印傳習，此即「法帖」。故曰：碑主金石，帖重墨跡，而法帖者，乃眾帖之彙編，以便取法者也。
## 源流
集帖之風，或濫觴於南唐。後主李煜雅好文翰，嘗命翰林待詔徐鉉等，集古今善書者墨跡，摹刻成帖，世稱《昇元帖》，又名《澄清堂帖》。

至宋太宗淳化三年，帝出內府所藏歷代帝王、名臣、書家墨跡，詔翰林侍書王著辨次，摹刻於棗木之上，凡十卷，名曰《淳化閣帖》。此帖一出，天下翕然，奉為圭臬，為歷代集刻法帖之祖，後世稱之為「祖帖」。

閣帖以降，公私摹刻法帖之風大盛，宋代名帖，若《大觀帖》《潭帖》《絳帖》等，皆承其緒。明、清兩代，刻帖之風尤熾，善本迭出，如明之《停雲館帖》《戲鴻堂帖》，清之《三希堂法帖》等，皆為書林重寶。

近代以降，攝影之術東漸，珂羅版、石印之法大行。古人墨跡，得以攝影付梓，纖毫畢現，化身千百，嘉惠後學。此類景印之本，雖非摹勒，然亦足為取法之資，廣義而言，亦可入法帖之林。
## 名品
歷代碑帖，浩如煙海，茲各舉其要者，以備參覽。
### 碑刻之名品
; 周
: 石鼓文

; 秦
: 李斯《泰山刻石》《琅琊臺刻石》《嶧山刻石》

; 漢
: 《孔廟三碑》、《西嶽華山廟碑》《上尊號碑》《熹平石經》

; 三國吳
: 《天發神讖碑》

; 三國魏
: 《正始石經》

; 晉
: 《爨寶子碑》《爨龍顏碑》、《瘞鶴銘》

; 北魏
: 《嵩高靈廟碑》《吊比干文》《龍門二十品》《石門銘》《崔敬邕墓誌》

; 東魏
: 《李仲璇修孔子廟碑》

; 北齊
: 《龍藏寺碑》

; 隋
: 《董美人墓誌》《蘇孝慈墓誌》

; 唐
: 虞世南《孔子廟堂碑》、褚遂良《孟法師碑》《雁塔聖教序》、歐陽詢《九成宮醴泉銘》《化度寺碑》、唐太宗《晉祠銘》《溫泉銘》、李邕《麓山寺碑》《李思訓碑》、顏真卿《多寶塔碑》《東方朔畫贊》《顏勤禮碑》、柳公權《玄秘塔碑》《神策軍碑》
### 法帖之名品
#### 單帖
*晉 王羲之《十七帖》《蘭亭序》
*唐 孫過庭《書譜》
*唐 懷素《自敘帖》
#### 叢帖
*宋 《淳化閣帖》
*宋 《大觀帖》
*清 《三希堂法帖》

## 兼查
*書法
*金石學
*拓本
## 據

分類:筆簡
鋼筆

**鋼筆**，文房之物也，所以書。筆端爲金屬，出墨處也。鋼筆其優者，操之綴文，馳湧滑漏，略無滯礙。筆力殊韌，剛柔相衡，漲縮有度。

筆套、筆尖，商標是鐫，型號亦載焉。筆判三類：蘸水、自來水、墨囊。

## 辨名
日人謂之**萬年筆**。

分類:筆
劉光世

**劉光世**，字**平叔**，南宋抗金名將，側身「中興四將」。保安軍人。鎮海軍節度使劉延慶次子。

## 傳
### 少年得志
元祐四年生，世為將門也。

以蔭補入官為三班奉職，累遷領防禦使，郎延路兵馬都監。宣和三年，隨父劉延慶討方臘，以功遷領耀州觀察使、鄜延路兵馬鈐轄。四年，宋人攻遼，劉光世隨父攻易州，遷領奉國軍承宣使，入高等武官列。攻遼南京之役，劉光世違約不至，先入之兵失援而敗。是亦宋人攻遼之所以敗也。由是貶官。後以鎮河北張迪之功，複承宣使，陞任鄜延路馬步軍副總管。

靖康元年，夏應金之約，攻宋以制宋，劉光世在杏子堡陣破夏軍，以功遷領侍衛馬軍都虞候銜，為侍衛馬軍司次官也。冬十一月，金人再攻宋都開封，劉光世率步騎三千勤王，在道聞北宋為金所亡。明年四月下旬，劉光世引兵至尉氏，得兵馬大元帥府今，率所部往濟州，於濟州南新興鎮遇康王。時康王方往南京應天府，即授為元帥府五軍都提舉焉。

宋高宗立，劉光世拜提舉禦營使司一行事務、行在都巡檢使，陝西王德始隸劉光世。秋八月，劉光世以討山東李昱之功，遷領奉國軍節度使。南宋立國後，建節莫先之。十月，宋高宗南奔，以光世為滁州、和州、濠州、太平州、無為軍、江寧府界制置使，苗傅為都統制，先後擊敗張遇、李成。遷領檢校少傅。

### 抗金
建炎三年二月，金兵五百騎追至天長。宋高宗南渡，劉光世所部未遇敵即潰退江。拜行在五軍制置使，屯鎮江府，既又遷殿前都指揮使，此乃名存實亡之殿前司長官也。三月，傅、劉正彥叛於杭州。夏四月，劉光世平苗、劉兵變，進太尉、禦營副使，所部輒稱禦營副使軍。後為江東宣撫使，守太平州、池州，移守江州。九月，金人自黃州渡江，劉光世引軍南走。四年二月，河北流寇酈瓊圍固始，降於劉光世而退圍南下。

六月，罷禦營使，劉光世所部無所隸，以其階官為太尉，號曰「太尉兵」，諸臣以為欠妥，遂設禦前巡衛軍，以光世為都統制，兼兩浙路安撫使、知鎮江府，又加開府儀同三司為使相也。金將撻懶攻楚州，劉光世違詔不援，但遣王德、酈瓊率輕兵擾金人而已。紹興元年三月，劉光世改兼淮南、京東路宣撫使，置司揚州，而劉光世不奉詔也。明年六月，劉光世進領寧武軍、寧國軍兩鎮節度使。三年四月，更兼江東路宣撫使，置司建康。九月，宋整江防，劉光世改江東、淮西宣撫使，置司池州；十月，偽齊軍渡淮南犯，劉光世移駐建康防之。 四年，金、齊兵臨江；五年正月，宋高宗親征拒敵，又調江防，劉光世進少保。十二月，宋改軍制，廢神武軍及巡衛軍號，改設行營護軍。劉光世所部改為行營左護軍。六年五月，以其部王師晟破偽齊軍之功，加領保靜軍節度使，遂為繼世忠後第二領三鎮節度之將也。六月，劉光世移屯廬州。冬十月，偽齊劉麟渡淮伐宋時，劉光世弃城南奔走，在右相兼都督張浚之督迫下，追還軍，並遣王德、酈瓊等破偽齊於霍丘諸地。藕塘之戰楊沂中等大敗齊軍之後，劉光世遣王德率軍從楊沂中追偽齊也。

### 遭受降級
劉光世素畏金人，每奉移前，多不奉詔而規避，治軍不嚴，眾寇賊樂附為部曲，為時人數最多者軍一也。劉光世何常增軍額，多占軍費，戰時又多不親前而坐後，以歲時走之。諸臣深以為恨，而宋高宗思及國基未固，劉光世所部乃不得不托之力一，故不惟不厭其饋餉之供，亦不絕於為其加官進爵，以防其部曲潰後複為流寇或投偽齊也。十二月，右相兼都督張浚奏：『劉光世驕惰不戰，不可為大將，請罷之。』而左相趙鼎則謂，劉光世『將家子，將士多出其門下，若無故罷之，恐人心不可』。七年二月，宰相張浚複奏：劉光世『沉酣酒色，不恤國事，語以複，意氣拂然，乞賜罷斥，以儆將帥』。夏四月，劉光世罷為少師、萬壽觀使，其部屬都督府也。張浚意在直轄左護軍，以王德為都統制，酈瓊為副都統制。果如趙鼎所慮，為酈瓊等中低級將之怨，酈瓊部雖止五千餘人，而於其煽脅下，同年八月叛歸偽齊者凡四萬也。劉光世之行營左護軍五萬二千餘人，僅餘德所部八千餘人及零星兵也。

### 回天乏術
八年之冬，宋金始議和。宋高宗以宋金有和議，劉光世賜和眾輔國功臣號，進封雍國公、陝西宣撫使。張俊亦賜功臣號，與已賜功臣號之世忠，為南宋之初僅有三賜功臣號及領三鎮節度使者。

十年，金毀約南侵。五月，劉錡戰金於順昌，宋高宗複用劉光世為三京招撫處置使以援劉錡，自是罷劉光世兵權之一撫，或欲用劉光世謂偽齊亡後又投金之故部之影響也。而劉光世在宋之舊部王德不願屬，宋廷惟撥李顯忠、李貴、步諒等將所部數千人隸劉光世，然戰力不强，未起其用也。

十一年四月，宋廷收韓世忠、張俊、岳飛三大將之兵權；六月，劉光世亦被收兵權，罷為萬壽觀使、封楊國公。十二年，劉光世卒，年五十四，諡曰武僖。乾道八年，追封安城郡王。開禧元年，追封鄜王也。

## 書作
劉光世留有《即辰帖》，紙本，行書，十乘十三寸也。有學者攷，其帖乃慕僚之代作也。

## 宗族
父劉延慶，宋徽宗時領保信軍節度使、侍衛馬軍副都指揮使。後金人陷開封，劉延慶及劉光世兄劉光國率萬人出，兩人皆死於亂兵也。

## 引據
*《宋史·卷三百六十九·列傳第一百二十八》
*《續資治通鑒·卷一百一十七》
*《建炎以來系年要錄·卷一百零七》
*《二十五別史·南宋書》
*《朱子語類 》

## 注


分類:宋列傳
太陽能

太陽之熱輻射能，其維**太陽能**。夫炎熾射光，此太陽能之揭也。人以之發電，以之輸能於熱水器。

廣其義，則風能、化學能、水能，皆太陽之能。
## 辨名
近代別譯**日力**、**太陽能力**。
分類:物理
風能

大塊吐息，動能斯生，此**風能**也。太陽能所寓形也。蓋以日光普澤地球，而各部之受熱也不均。於是大氣層中，壓力之佈也曾不相類，遂生水平氣壓梯度力。力相推移，動氣成風。

風能可復生，清潔，廣佈六合，儲量豐厚。然揆能量密度，風能不及水，唯其八百分之一。又不穩恆。
分類:物理
張俊

縮圖|右|岳飛墓前的張俊像（右）
**張俊**，字**伯英**，鳳翔府成紀人。元祐元年生。南宋之將，嘗與岳飛、韓世忠、劉光世並稱中興四將，後轉主和，為殺岳武穆之幫兇一也，乃為宋高宗深寵。晚封清河郡王，赫赫一時也。

紹興二十一年十月，張俊盛供宴，以奉高宗，此宴之盛，綜觀華史，未嘗有也，張俊乃以宴聞名耳。

二十四年卒。追封循王。
## 宗族
### 妻
章氏，頗知書。柘皋之役，俊貽書囑以家，章氏答書引霍去病、趙雲不問家為言，令勉節。俊以其書進，上大喜，親書獎諭賜之。
### 子孫
張俊育五子各為子琦、子厚、子顏、子正、子仁。

張子顏，右奉議郎直敷文閣主管台州崇道觀賜紫金魚袋。

張子正，右宣教郎直敷文閣主管台州崇道觀賜紫金魚袋。

張俊孫張宗元，承事郎籍田令賜紫金魚袋，兵部侍郎兼都督府參議軍事，後為湖北、京西宣撫判官，與岳飛之死有連也。

張俊曾孫張鎡，原字時可，以慕郭功甫，故易字功甫，號約齋。紹興二十三年生，先本成紀人，寓居臨安，卜居南湖。生顯赫，張鎡為宋南渡名將俊之曾孫，劉光世之外孫，張炎之曾祖也。乃張氏自武功轉文階中之重者。隆興二年，為大理司直。淳熙間直秘閣通判婺州。慶元初為司農寺主簿，遷司農寺丞。開禧三年與謀誅韓侂冑，又欲罷宰相史彌遠，事泄，於嘉定四年十二月除象州編管，端平二年卒。俊曾孫鑒，字平甫，張鎡异母弟，為隱德清之姜夔之友也。

張俊從子張子蓋，龍神衛四厢都指揮使清海軍承宣使添差兩浙西路馬步軍副總管，字德高，鳳翔府成紀人。父張宏，應募從張俊軍河上。金人破開德府，張宏戰死。子蓋初從韓世忠討苗傅，補承信郎，累遷武功郎。紹興六年，劉猊大舉入寇，過定遠縣，將趨宣化窺淮，詔遣俊會劉光世軍剿之。子蓋從張俊擊猊於藕塘，授閣門宣贊舍人。明年，改昌州刺史、江南東路馬步軍總管。十年，金複取河南，以興複宿、亳功，遷登州防禦使兼宣撫司衙兵副統制。

### 傍親
張俊弟保，拱衛大夫。

張俊侄張子儀，右朝請大夫直徽猷閣主管佑神觀賜紫金魚袋。

俊侄張子安，承奉郎。

俊侄張子文，忠翊郎。

俊侄孫張宗旦，保義郎。

俊侄孫張宗亮，保義郎。

張俊侄孫宗說，登仕郎。

張俊侄孫張宗益，成忠郎。

俊侄孫張宗穎，登仕郎。

張俊五世孫為張樞，字鬥南，一字雲窗，號寄閑，張炎之父，以善詞名於世也。《浩然齋雅談》卷下：「雲窗張樞字鬥南，又號寄閑，忠烈循王五世孫也。筆墨蕭爽，人物醞藉，善音律，嘗度《倚聲集》百闋，音韻諧美，真承平佳公子也。」《全宋詞》輯詞九首。則張俊六世孫為張炎也。

張俊玄孫為張濡，字子含，一字澤民，號松窗，以浙西安撫司參議官屯守獨松關也，其將誤殺元使而使元主怒，德祐二年三月，大元兵破臨安，張濡伏磔殺，尋複為籍家。自此，張炎遭顛危，破家亡國也。

張炎，字叔夏，號玉田，又號樂笑翁。淳祐八年生，寓居臨安。宋亡時，年二十九，家產籍沒，至以賣卜為生。至元二十七年，曾北遊大都，明年春後南歸。晚年落魄縱遊金陵、蘇杭間。卒於元延祐六年，年七十餘。
## 注
分類:宋列傳
菏澤市

**菏澤**市，舊曰**曹州**，屬山東省，菏山雷澤意也。南北三百餘里，東西二百八十餘里，東北去省治濟南四百八十餘里，去北京千九十里，北与濮陽、西南与商丘河南诸市相接，南接蘇皖，東通嘉祥一百四十六里。轄七縣二區，口八百六十二萬有奇，治於牡丹區。

二區曰牡丹區、定陶區，七縣曰曹縣、單縣、成武縣、巨野縣、鄆城縣、鄄城縣、東明縣。

## 它典
* 菏澤市政府

分類:山東省區劃
電腦程式

**電腦程式**者，電算指令序列也，例以為之，俾有綱繩，重理法，如條科律令。降令則行，計算為道。起玄微，成著相，茫茫虚空，非為浮誕，列以算籌，假諸電路，彰表於形，濟事有功。

程式之為文也，仿若人言，率法二進制，或出典常，則設格例，締為新統，以「一」「〇」二號為經。人為文，而機為譯者，指令碼程式也，一稱手稿程序。

## 辨名
**程式**，港台稱也，大陸謂之**程序**。日本舊譯**算譜**，今廢，從音譯。

## 註

分類:電腦
運城市

**運城市**，屬山西省，口五百三十萬餘，東西四百餘里，南北二百五十餘里。轄一區兩市十縣，治鹽湖區。

## 它典
* 運城市政府 

分類:山西省區劃
西禪寺

右|縮圖|200x200像素|西禪寺
**西禪寺**在福州市鼓樓區，據怡山。福州大學怡山校區鄰之。

唐咸通八年建。初名清禪寺，後改延壽寺、長慶寺。終定西禪寺名。

分類:福州市
石河子市

**石河子**者，新疆縣級市也。西元一九五零年兵團所立焉。口三十八萬餘，多漢族。

分類:新疆維吾爾自治區區劃
牡丹區

**牡丹區**在山東省菏澤市，口百七十萬餘，南北九十六里，東西百一十餘里，北距鄄城七十四里。

## 區劃
牡丹區轄十街道：

東城街道、西城街道、南城街道、北城街道、牡丹街道、丹陽街道、岳程街道、佃戶屯街道、何樓街道、萬福街道

十三鎮：

砂土鎮、吳店鎮、王浩屯鎮、黃堽鎮、都司鎮、高莊鎮、小留鎮、李村鎮、馬嶺崗鎮、安興鎮、大黃集鎮、呂陵鎮、胡集鎮

一鄉：

皇鎮鄉。

牡丹區治所駐東方紅西街九百九十九號。

## 它典
* 菏澤市政府

分類:菏澤市區劃
假攝

**假攝**（中古拼音：k**ra**x），列於十六攝，《廣韻》二零六韻佔其三。陰聲韻。

## 韻部

## 等呼

## 擬音
麻二開口/ɯa/，麻二合口/ua/，麻三/ia/

## 聲韻
斜字者，非常見。

## 古今例字
幫組：

知組：

精組：

莊組：

章組：

喉牙：
避孕套

**避孕套**，又名**安全套**、**如意套**，英文稱Condom，源人名姓字。中文或略言**套**，套語源韜、鞱，衣也。舊譯**腎衣**。古人有「陰枷」，近之。

其法則古有，或以羊腸、魚皮、豕囊等為之，可以避病也。及閣龍探隱洲，而新疾亦出，是為梅毒。有醫者以麻布作套具，用之者莫染，知奇效矣。西元十七稘，有英王御醫名孔當者，取羊腸，製囊，薄明而不破，因爵致聲震，套名始此。後，格致日進，方術改良，用之以為樂也，保守者多怨之，謂風俗之壞，純以此物，然世變之急，非可恨也。
## 據
師任堂，光之日誌

《**師任堂，光之日誌**》，電視劇，大韓民國首爾放送所製。申師任堂主其事，李英愛演。

分類:首爾放送特別劇
後宮甄嬛傳

《**後宮甄嬛傳**》者，中華人民共和國之古裝電視劇也。敘鈕祜祿·甄嬛之一生。述其以毒弒君，終爲太后之事。格局宏大異常。華人所以欺人、害人之術多見於斯。觀者甚衆。

是劇改自今人流瀲紫所作之小說。有續作曰《如懿傳》。二書皆敘後宮之鬥爭，惟《如懿傳》多述情愛之事。

分類:中華人民共和國電視劇
天外情郎

《**天外情郎**》，韓劇也，首爾放送所製，述都敏俊、千頌伊行狀。金秀賢、全智賢主演。

分類:首爾放送特別劇
火之女神

《**火之女神**》，電視劇，大韓民國文化廣播所製。柳井主其事，文瑾瑩，李相侖演。光海君朝，有陶工，曰柳井。是戲乃本焉而作。

分類:文化放送月火劇
仁顯王后之男

《**仁顯王后之男**》，電視劇，大韓民國tvN所製。朝鮮校理金鵬道主其事，智鉉寓，劉寅娜演。

分類:萬般電視網水木劇
閻海登

**閻海登**，晉地人氏，擅吹笙，笙曲《晉調》之作者。嘗與高金香、蕭云翔共著《笙奏法》。

西元一九三〇年，誕於山西省定襄縣，家事農家，年八失怙。其曲多懷鄉，富太原之色，《晉調》、《孔雀開屏》是也；又少壯之時，共和國肇建，時登曲多社會主義之風。二零零四年歿。

## 引據

分類:山西省列傳
長孫佐輔

**長孫佐輔**，朔方人。舉進士下第，放懷不羈。弟公輔，貞元間為吉州刺史，遂往依焉。後卒不宦，隱居以求誌。然風流醞藉，一代名儒。集今不傳。《全唐詩》存詩十七。

## 據
*《唐才子傳·卷五》
穆斯林

**穆斯林**，一譯**穆民**、**穆士**，舊呼**回回**、**回民**者有之，伊斯蘭教徒也。穆斯林，出阿語，謂順從者，所順真主獨一而已，若今之教民、古之先知等皆是。

## 釋名
凡穆斯林之所屬，皆可從穆字。清人劉智作《天方至聖實錄》，云：「中稱**穆民**、**穆士**，乃吾人天方之本稱，蓋以穆罕默德聖人之教也。穆民本曰『穆我』，穆士本曰『穆士林』。稱『穆民』、『穆士』，省文易呼也。曰穆人、穆眾、穆軍皆是。」蓋穆民也，穆士也，皆音譯而兼意譯者也。

又泛稱回回，言其國與民皆可。回也者，彼自稱也，或語源回鶻。回民即回回之民，今轉言回族人。
防曬霜

**防曬霜**，所以護肌膚也。當熾日普佈，露肌患傷。乃製防曬霜，加防曬劑，敷於膚。紫外線甫來，防曬霜得沮摒之，或自吞翕之，以護肌膚。
分類:康健
日本放送協會大河劇

**日本放送協會大河劇**，日放送協會所製之電視系列，自昭和三十八年始，映於日本時間日曜日夜八時。

## 戲劇一覽
*昭和卅八年：《花之生涯》
*昭和三十九年：《赤穗浪士》
*昭和四十年：《太閤記》
*昭和四十一年：《源義經》
*昭和四十二年：《三姊娣》
*昭和四十三年：《龍馬來矣》
*昭和四十四年：《天與地》
*昭和四十五年：《終之杉》
*昭和四十六年：《春之坂》
*昭和四十七年：《新‧平家物語》
*昭和四十八年：《盜國物語》
*昭和四十九年：《勝海舟》
*昭和五十年：《元祿太平記》
*昭和五十一年：《風與雲與虹》
*昭和五十二年：《花神》
*昭和五十三年：《金之日》
*昭和五十四年：《草燒》
*昭和五十五年：《獅之時代》
*昭和五十六年：《女太閤記》
*昭和五十七年：《山頂之像》
*昭和五十八年：《德川家康》
*昭和五十九年：《山河燒》
*昭和六十年：《春之波濤》
*昭和六十一年：《命》
*昭和六十二年：《獨眼龍政宗》
*昭和六十三年：《武田信玄》
*平成元年：《春日局》
*平成二年：《如翔》
*平成三年：《太平記》
*平成四年：《信長 日本之王》
*平成五年：《琉球之風》《炎立》
*平成六年：《花之亂》
*平成七年：《八代將軍吉宗》
*平成八年：《秀吉》
*平成九年：《毛利元就》
*平成十年：《德川慶喜》
*平成十一年：《元祿繚亂》
*平成十二年：《葵德川三代》
*平成十三年：《北條時宗》
*平成十四年：《利家與松 加賀百萬石物語》
*平成十五年：《武藏》
*平成十六年：《新選組！》
*平成十七年：《義經》
*平成十八年：《功名十字路》
*平成十九年：《風林火山》
*平成二十年：《篤姬》
*平成廿一年：《天地人》
*平成廿一年至廿三年：《坂上之雲》
*平成廿二年：《龍馬傳》
*平成廿三年：《江 公主之戰國》
*平成廿四年：《平清盛》
*平成廿五年：《八重之櫻》
*平成廿六年：《軍師官兵衛》
*平成廿七年：《花燃》
*平成廿八年：《真田丸》
*平成廿九年：《女城主 直虎》
*平成三十年：《西鄉殿》
*平成卅一年至令和元年：《韋馱 東京奧運之事》
*令和二年至令和三年：《麒麟來矣》
*令和三年：《貫蒼穹》
*令和四年：《鎌倉殿之十三人》
*令和五年：《家康奈何》
*令和六年：《致光之君》
*令和七年：《豈有此理〜蔦重榮華如夢之事〜》
*令和八年：《豐臣兄弟！》
*令和九年：《逆賊之幕臣》

*
沐浴

**沐浴**，除不蠲，去惡臭也。浸身湯水之中，如浴水蒸氣，遂得清潔。
分類:康健
韓國放送公社大河劇

**韓國放送公社大河劇**，韓國放送公社所製，自庚申年，映於韓國時間土日曜日酉戌時。

## 戲劇一覽
*一九八一年：《大明》
*一九八二年：《風雲》
*一九八三年：《開國》
*一九八四年：《獨立門》
*一九八五年：《曉》
*一九八六年：《金礦》
*一九八七年：《李鏵》《地》
*一九八九年：《流史》
*一九九〇年：《昧爽之日》
*一九九一年：《王道》《風花未嘗謝》
*一九九二年：《三國記》
*一九九三年：《昧爽》
*一九九五年：《金九》
*一九九五年至六年：《爛之昧爽》
*一九九六年至八年：《龍之淚》
*一九九八年至二千年：《王與妃》
*二千年至二〇〇二年：《太祖王建》
*二〇〇二年至三年：《帝國之晨》
*二〇〇三年至四年：《武人時代》
*二〇〇四年至五年：《李舜臣非滅》
*二〇〇六年：《首爾一九四五》
*二〇〇六年至七年：《大祚榮》
*二〇〇八年：《大王世宗》
*戊子至己丑年：《千秋太后》
*庚寅年至辛卯年：《近肖古王》
*辛卯至壬辰年：《廣開土太王》
*壬辰至癸巳年：《大王之夢》
*癸巳至甲午年：《鄭道傳》
*甲午至乙未年：《懲毖錄》
*乙未至丙申年：《蔣英實》
*辛丑至壬寅年：《太宗李芳遠》
*癸卯至甲辰年：《遼麗之役》

分類:韓國放送公社電視劇
二次元

**二次元**，日本語也，本義二維，謂平面之世界，今以轉言**象界**。蓋其劇、畫、稗、玩之所出，圖形幻構，與現界對，故以二次元名之。而**現界**者，謂之**三次元**也。

## 據

分類:日本藝文
浴室

**浴室**，所以沐浴之室也。

古有**混堂**。吳俗甃大石为池，穹幕以磚，後為巨釜，令與池通，轆轤引水穴壁而貯焉；一人專執爨，池水相吞，遂成沸汤，名曰混堂。
## 引據

分類:康健
探險時光

《**探險時光**》，美國動畫，潘得頓·沃德作。主角乃人，曰阿寶與犬，曰老皮二人焉。而後逢糖公主、吸血鬼，曰艾薇爾、帶冠者，能使冰，曰冰霸王。

分類:卡通頻道電視節目
祕不可說

《**秘不可說**》，電影，周杰倫導演、編劇，民國九十六年公映。杰倫以外，復有伶人桂綸鎂、黃秋生者，共演之。取景於淡水之淡江中學、真理大學。攝製耗資，計新臺幣六千五百萬。安樂影片公司，出資七成有餘；餘皆杰倫自籌。然其導演、優伶、譜曲之酬，至今未取，故此戲之權，杰倫亦有其半。

末有同題之曲，以彰戲題。杰倫自譜旋律，方文山詞，杰倫親謳。

## 據



分類:臺灣影戲
分類:周杰倫
三痴人

《**三痴人**》，印度影戲也，成於西元二零零九年。拉庫馬·希拉尼導演。改自印度作家奇坦·巴哈特之小說《五分生》。喩印度方今世事。

分類:印度影戲
瑯琊榜 (電視劇)

《**瑯琊榜**》，電視劇也。山東影視所製，本於同名小說，海宴所著。本事雖仿南梁，然其國其事，皆為杜撰。

孔笙、李雪執導。胡歌、劉濤、王凱主演，黃維德、陳龍、吳磊亦與其中。

西元二千十四年春，始攝於橫店。夏，攝製乃畢，繼而鐫修。越明年秋，始映於京師、東方二臺。

播映未幾，聲名鵲起，名噪中外，遠及高麗。主演之人，如胡歌、劉濤、王凱者，亦用此戲，為人矚目。

## 辨名

按此戲也，映諸東瀛，方其時也，增設副題，曰：「麒麟才子起風雲。」

## 據


分類:中華人民共和國電視劇
其年，吾輩共追伊人

《**其年，吾輩共追伊人**》，臺灣影戲也，成於民國百年。九把刀作、執導。

分類:臺灣影戲
離婚

合婚者以法相離，各還本道，是謂**離婚**。所以離婚者，或結緣不合，或別有其故。

分類:倫理學
魔法咪路咪路

**魔法咪路咪路**，日本漫畫也。篠原廣夢著。平成十三年，初宣於《CIAO雜誌》。日版付梓於小學館。亦有動畫。十四年四月，初映於東京電視台。

## 其事
有中學生者，名南楓。慕同窗結木攝而不敢言。某日，入奇店，得一馬克杯，杯底曰「注巧克力入杯，念咒，妖精將許之」。杯匿妖精，名咪路。楓作之，逢咪路，自此妙趣橫生。

## 人物
***南楓**
:本作女主役。年約及笄。性活潑，多愁善感。

***結木攝**
:本作男主役。年約束髮。貌英挺瀟灑，性恬淡寡言，嗜閱讀，成績優異，知書達禮。

***松竹香**
:本作另一男主役。年約束髮。松竹集團之獨子，家財萬貫。慕南楓。

分類:平成漫畫
分類:平成動畫
梧桐道上，如告以「夢君莞爾」，則交誼將若何，斟酌數日，我自赧然想見

《**梧桐道上，如告以「夢君莞爾」，則交誼將若何，斟酌數日，我自赧然想見**》，略稱之云「梧桐云云」，秋葉原卌八第卅四曲也，發於平成廿五年。其原文，漢字、假名凡七十六字。

分類:平成歌曲
無君則無國

《**無君則無國**》，朝鮮國主金正日之曲也，李宗伍詞，黃鎮泳曲，佈於癸酉年。
## 詞
驅嵐

與吾心之金正日將軍

無君則無我

無君則無國

當未來、望

夷之命金正日將軍

無君則無我

無君則無國

雖世變化

民信金正日將軍

無君則無我

無君則無國

嗚呼……吾金正日將軍

無君則無國

分類:朝鮮歌曲
玫瑰花萼

《**玫瑰花萼**》，歐羅巴童話也。其傳觀甚廣者，法蘭西作家夏爾·佩羅丁丑年《鵝母之故事》、德意志作家《格林童話》之本。漢譯本於清末己酉年《時諧》刊。

分類:格林童話
白雪公主

《**白雪公主**》，舊譯《**雪霙**》，德意志童話也，其傳覽最著者，《格林童話》之本。漢譯本於清末己酉年《時諧》刊。

其故事曰︰有一王妃，生一女，甚美，名曰白雪。王妃既亡，王娶一妃，亦美而驕。有一鏡，能言人之美惡。妃每問鏡曰：「天下誰最美？」鏡曰：「妃最美。」妃乃悅。白雪漸長，日益美麗。妃又問鏡曰：「天下誰最美？」鏡曰：「白雪最美。」妃大怒，遣人殺白雪。白雪逃入山中，遇七矮人，皆憐之，與之居。妃問鏡曰：「天下誰最美？」鏡曰：「山中白雪最美。」妃知其未死，乃變作老嫗，持毒蘋果，詐與白雪食。白雪食之，即仆地而死。矮人見之，哀悼不已，以玻璃棺藏其屍。有一王子經過此地，見白雪之屍，心生愛慕，求矮人以棺贈之。矮人不忍，然亦許之。王子令人舁棺而去。途中一人失足，棺震動，毒蘋果自白雪口出。白雪乃復甦。王子大喜，與之歸國成親。妃聞之，怒不可遏，自焚而死。

分類:格林童話
伶部

《**伶部**》，德意志童話也。次當《格林童話》之首。漢譯本於清末己酉年《時諧》刊。

分類:格林童話
獅王與能歌善舞一百靈

《**獅王**》，德意志童話也，次當《格林童話》第八十八。漢譯本於清末己酉年《時諧》刊。

分類:格林童話
阿育伯德路

《**阿育伯德路**》，通譯《**灰姑娘**》，歐羅巴洲童話也，其最聞名者，為《鵝母故事》，《格林童話》之本。漢譯本於清末己酉年《時諧》刊，自德意志言音譯。

## 其事

昔有貧女，人呼為**灰姑娘**。其父早逝，繼母與二姊常凌辱之，使執勞役，如婢焉。

一日，王子將舉宮中舞宴，以擇佳偶。灰姑娘不得與，幽怨而泣。忽有仙子現，為作法變其衣為錦裳，車為金輦，命之赴宴。

王子見之，驚為天人，遂與共舞，傾心焉。然午夜將至，法力將解，灰姑娘遽走，遺其水晶履於途。

明日，王子遍訪諸家，以履試女足，終得灰姑娘。識其人也，遂納以為妃，夫妻相愛，永享承歡，其事傳為佳話。

分類:格林童話
青蛙王子

**青蛙王子**，又譯**蝦蟆太子**，德國童話也，錄於格林童話集。

故事曰︰昔有一王，無子，惟一女，名曰青蓮。王甚愛之，欲為之婚。然青蓮性剛，不肯從命。王怒，曰：「汝不嫁，我將汝囚於塔中。」青蓮不屈，遂被囚。

塔中有一井，井中有一青蛙。青蛙見青蓮，心生憐愛，每日與之言語，漸相親狎。青蓮初惡之，後亦樂其陪伴。青蛙曰：「我非常蛙，乃一王子也。我父為敵國所殺，我逃難至此，遇一道士，以法術將我變為青蛙，藏於井中，曰：『汝須得人心才能復原。』今遇汝，情意相投，願與汝結為夫婦。汝肯否？」青蓮訝然，未答。

是夜，王夢一神人告之曰：「汝女心有所屬，非人類也。若欲見之，可於明日午時往塔中。」王驚覺，待旦而往。至塔中，見青蓮抱一青蛙在懷，與之共餐。王大怒，叱青蓮曰：「汝為父憂久矣，何故與此禽獸為伍？」青蓮曰：「父王勿怒，此非禽獸，乃一王子也。彼以情義感我，我亦心許之。願父王聽我以情。」王不聽，命左右將青蛙奪下，投入火中。

青蛙墜火而變。須臾之間，火滅煙散，見一美少年立於火場，身無寸傷。王大驚，問之。少年具言其姓氏本末。王始悟夢中之神人也。乃撫慰少年曰：「吾女果有眼光，汝果非凡人也。今日可與吾女成親。」少年拜謝。王命設筵席於塔中，即日為二人完婚。

自此王子與青蓮恩愛無間，每日於塔中自得其樂。

分類:格林童話
十二兄弟

《**十二兄弟**》，德意志童話也。次當《格林童話》第九。漢譯本，周桂笙以清末癸卯年，刊之於《新庵諧譯》。

分類:格林童話
倫貝史鐵根

《**倫貝史鐵根**》，德意志童話也，《格林童話》之事。漢譯本於清末己酉年《時諧》刊，自德意志言音譯。

分類:格林童話
星知吾心

《**星知吾心**》，電視劇也，吳靜嫻、石安妮、方向中、胡家瑋、蘇慧倫、溫兆宇主演。

分類:臺視電視劇
畢業前日彼盡崩解

《**畢業前日彼盡崩解**》，臺灣電視劇也，映於公視主頻。黃遠、張家瑜、巫建和、紀培慧、廖毅凡、高晨育、洪群鈞、單承矩、高英軒主演。

分類:公視電視劇
紅豬

《**紅豬**》。動畫電影也，吉卜力社製。成於平成四年，宮崎駿原作、導演。同年七月十八日日本首映。

分類:平成動畫
分類:平成影戲
分類:吉卜力社
王者天下

《**王者天下**》，日本動畫。原泰久作。平成廿四年六月四日，映乎電視。
分類:平成漫畫
分類:平成動畫
步步驚心

*步步驚心 (桐華小說)
*步步驚心 (朱曉翔小說)
*步步驚心 (電視劇)
*月之戀人－步步驚心：麗
*新步步驚心
狼羊復仇

《**狼羊復仇**》，德意志童話也，《格林童話》之事。漢譯本，周桂笙於清末癸卯年《新庵諧譯》刊之。

分類:格林童話
十六夏

《**十六夏**》，電視劇也，述臺灣自戊寅年夏十六年之流變，林心如、楊一展、許瑋甯、謝佳見、鄒承恩主演。

分類:公視電視劇
分類:聯利媒體電視劇
陳志行

**陳志行**，番禺人。民國二十年生。父云：「少年好學志於行。」冀子重躬行，遂名之。垂髫染疾，終生體弱。既日軍寇，舉家流徒，難安學。或時疏讀書，而好躬身實驗，借以鉆研。戰後就學廣州。好算學，又修形學以培思理。尋耽化學，終日研習，弱冠留校教授之。

志行幼好象棋而善之。時粵圍棋未風行，及至舞象，方見弈者，而淺學之。然猶愛橘梅。而立之年，權之二棋曰：「象棋，當慎乎處處者。至於圍棋，可隨手以應疾，惟精心於肯綮。」乃從弈。居五歲，九州動亂，學術滯礙，遂得曉夕耕耘楸枰。時棋鬬不興而武鬬盛，弈師茫然無事。志行嘗冒險，訪諸師求弈。每竟一局，師皆復局解之。焉乃技日進，而愈識棋妙。嘗致書其師曰：「願辭職，就廣州體育社，以蒙先生益多教導。若可，寧為雜役亦足。」師愕然問其悖否。既見放逐，肺疾而就醫。醫囑靜養，遂益有暇乎棋。尋集弈譜，別類整理，畫圖註釋，若治格致之學。度七秋而為圖文七千餘。又自為知不足及其微，乃獨開一蹊，以格致學之定量法雜焉，料外勢之若幾目，弱棋若負幾目云。

浩劫後止，百業待興。志行觀化學之日新，久久嘆曰：「吾誠有責焉，恨無所為。」遂戒棋謝弈，九載不撫局。既去楸枰，年四十六。聞滬有會論量子化學者，遂往之。同儕縱論計算機程序之屬。志行未聞，立求圖籍，知此格物利器。歸家輒編程序。次月往校計算處，行其程序，判析所得，而正資深者紕繆。於是潛精研思，成濟甚豐，又乃有所著述。既然，方復執棋丸。

嘗有美國人謂志行曰：「敝國有綴屬弈棋程序者。」又聞邦內海東亦有之。焉乃念茲，自書春聯曰：「黑白分明，何堪玩物徒傷志？鴻蒙高迥，不斷求知更創新。」傾囊買計算機，以編屬其程序。居數月，萬國程序對局，而荷蘭勝。志行未及與之，拊膝嘆曰：「嗟我圍棋之邦，終伏其局。吾當復揚中國之名！」耳順之年致其職，又申曰：「勿復聘請。」友人修書說云：「曷不攝生益壽，遊憩河山？五色紛披，娛目騁懷。無庸勞形以自苦。」志行慷慨答曰：「不冠天下，死不瞑目！」乃效支公，命其程序以「手談」，篤志焉。是年弈新加坡，位處第六。欲新之，顧其機之運算也不速。遂假貸以買新者。增益程序，更革策略，俶成厥後之形。明年扶疾而冠通國，又位天下之第二。猶斟酌其程序。然愈精密，其行愈緩。志行嘗為太極拳戲俟之，出數拳，程序方著一棋丸。年六十二，持往成都，勝六局，冠萬國。既得獎金，復買新機。又有遊戲社寄書，願代售其程序。逾二載，棋於東京，奪魁首。日本棋院頒狀，獎五級。於是自東亞至北美，比年未有勝《手談》者。志行亦遂其願，俾夫中國之名復聞萬邦。方有感，援筆書曰：「電照手談，喜見圍棋揚四海。腦枯柯爛，更求瑜寶貫長虹。」

志行年六十六，自立程序社，網羅能士，共屬程序。次年又設茶室，招徠弈者與機向局。古稀之年，猶常與人棋，然辭讓其獎，以勉勵後進。年七十七，以西歷二〇〇八年物故。其志與所得，大端見於《電腦圍棋小洞天》。所著此外，《官子譜研究與擴展》一卷，《有機分子軌道理論》一卷。

## 引據
*《電腦圍棋小洞天》
*《中国电脑围棋先行者陈志行 》，西元二〇〇一年十二月二十九日載
*〈记72岁高龄的陈志行教授 在不断学习中积累提高〉，《羊城晚報》載於二〇〇三年一月十九日
*《ZT: 手谈作者陈志行教授于08年10月12日逝世 》，二〇〇八年載
*《电脑围棋世界冠军——陈志行教授 》，載於二〇〇五年一月十九日
分類:中華人民共和國列傳
美人心計

《**美人心計**》，電視劇也，述漢宮之事，林心如、陳鍵鋒、王麗坤、楊冪、何晟銘、羅晉主演，改編自瞬間傾城小說《未央沉浮》。

## 兼查
*唐宮美人天下
*山河戀美人無淚

分類:中華人民共和國電視劇
唐宮美人天下

《**唐宮美人天下**》，電視劇也，述唐宮之事，張庭、李小璐、何晟銘、明道、鄭國霖、呂佳容、楊冪主演。

## 兼查
*美人心計
*山河戀美人無淚

分類:中華人民共和國電視劇
山河戀美人無淚

《**山河戀美人無淚**》，電視劇也，述清宮之事，袁姍姍、劉愷威、蔡少芬、韓棟、張檬、王琳、周牧茵、鄧莎主演。

## 兼查
*美人心計
*唐宮美人天下

分類:中華人民共和國電視劇
千里之外

《**千里之外**》，中國風之曲，周杰倫，費玉清合唱之。方文山詞、周杰倫曲、林邁可編曲。

分類:周杰倫歌曲
語無倫次獎

**語無倫次獎**，獎項也，立於英白話英語思潮。受賞之人，皆「言而難解者」。其旨，每供資訊，用字屬文，宜簡明易解。

分類:群
汝何不唫？

「**汝何不唫？**」，西班牙首相薩帕特羅所言，委內瑞拉總統查維茲屢擾之，西王胡安·卡洛斯一世責之云：「汝何不唫？」

分類:網絡之俗
毛地黃

縮圖|毛地黃圖

**毛地黃**者，植物也。草本，二年生，或多年生者。葉有毛。簇華，多紫色，有紅、赤、黃、白者。車前草科，毛地黃屬。生溫帶，尤廣於歐洲。地高辛出焉。全株皆毒。
櫻櫻美代子

臺地舊有俗語曰**櫻櫻美代子**者，或作「櫻櫻美黛子」「英英美代子」，乃至「宮本美代子」。望文生義，宛然東邦人之姓名也。實則不然。蓋以官音讀此五字，恰與鄉談「閒閒無代志」或「根本無代志」之聲相侔。鄉談，謂「無事」為「無代志」。故里巷之間，凡欲戲謔或譏嘲游手好閒之人，輒隱其辭，以此名誚之。斯乃假借諧音以相調笑，曾無慢侮東洋人之意。然時移俗易，今亦罕有言之者矣。

分類:網絡之俗
步之華陽洞，不謁宋先生

**步之華陽洞，不謁宋先生**，朝鮮之刺語也。許穆作之。許穆，十七世紀朝鮮之臣，南人黨之黨首。

許穆尋訪至宋時烈之居華陽洞，著宋時烈之辭。時烈，西人黨首，許穆之敵也。許穆方作賦，曰「步之華陽洞，不謁宋先生」。

「步之」，女陰之意；「不謁」，男腎子之意也。

## 據

分類:十七世紀
分類:文學
難升米

**難升米**，倭邪馬台國人。事奉女王卑彌呼，為職國大夫。

景初二年，拜訪魏正使，同副使都市牛利入魏帶方郡。直入魏都洛陽謁明帝，獻四男六女、班布二匹二丈等。十二月，明帝下詔，特遙封卑彌呼為「親魏倭王」，賜難升米爲率善中郎將、牛利爲率善校尉，並授予銀印青綬。

正始六年，魏帝芳詔賜黃幢旗予難升米。

八年，邪馬台、狗奴二國有隙，相伐；魏遣塞曹掾史張政攜詔與黃幢往詔諭難升米。

## 據
* 陳壽《三國志·魏書·東夷傳》

分類:彌生列傳
中華一番

《**中華一番**》，日本動畫。小川悅司作。平成九年四月廿七日，映乎電視。是作也，一言以蔽之，食。

## 其事

此作也，有別於尋常庖饌之漫畫。凡描摹飲饌者，多務實於技法，然此作獨闢蹊徑，以超凡之想、神妙之技，彰饌餚之絕味。其格局恢弘，烹法尤多奇思，若「一息解牛」、「燔鱗江心」，又「肉甫離砧而入鼎鑊」者，皆匪夷所思也。庖人非僅精於烹煮，更以刀俎為兵，行武鬥之事，此景於同類之作中，誠為異數。

分類:平成漫畫
分類:平成動畫
分類:令和動畫
分類:中華饌食
未聞花名

《**未聞花名**》，全稱《**是日所見之花吾輩未聞其名。**》，日動畫也。日人略稱《**彼花**》。甲一動畫作之，初映於平成廿三年四月。影戲者廿五年八月映。電視劇者廿七年九月映。

## 其事
有童子六曰仁太、面碼、安鳴、雪集、鶴子、波波者，立超和平毀者，旨護世有和平也。面碼故亡，餘者皆憾，組織終散。五年，面碼魂竟顯於仁太，云有一願而忘之，遂聚昔友成之。然，友不信面碼魂歸之說，蓋因不見其魂，獨仁太見之。後，各人諸情遂發，表其傷憾。至終成願而轉世。

## 要人
### 超和平毀者
;宿海仁太
:聲入野自由、而田村睦心聲幼時；男主也。少時立超和平毀者。
;本間芽衣子
:聲茅野愛衣；女主也，多謂之面碼。
;安城鳴子
:聲戶松遙；多謂之安鳴。
;松雪集
:聲櫻井孝宏、而瀨戶麻沙美聲幼時；多謂之雪集。
;鶴見知利子
:聲早見沙織；多謂之鶴子。
;久川鐵道
:聲近藤孝行、而豐崎愛生聲幼時；多謂之波波。

### 他
;宿海篤
:聲小形滿；仁太之父也。
;宿海塔子
:聲大原沙耶香；仁太之母也。
;本間伊倫
:聲大浦冬華。

## 樂
***藍書簽**，劇首之曲也。第十一回用爲劇末之曲，尾崎雄貴詞之曲之，伽利略團編曲兼歌之。
***秘密基地～君付我之物～（十載後版）**，首十回之劇尾也，曲詞町田紀彥所作，阿部尚德編之，聲面碼者茅野愛衣、聲安嗚者戶松遙、聲鶴子者早見沙織合唱之。

分類:平成動畫
分類:平成影戲
分類:平成電視劇
分類:富士電視劇
植劇場

《**植劇場**》，電視劇也，映於中華民國一〇五年。分四大其類，製播八部劇，五十二集。

## 戲劇一覽
*《戀愛沙暴》
*《荼蘼》
*《姜先生，君言愛乎？》
*《日暮請瞑》
*《積木之家》
*《夢之千牆》
*《花甲男兒初長成》
*《五味八珍之歲月》

*
蕺菜

縮圖|蕺菜圖

**蕺菜**，植物也。又名**魚腥草**、**折耳根**、**豬鼻拱**、**臭草**。客家語謂**狗貼耳**。三白草科、蕺菜屬。有魚腥臭。葉對生。華無萼、瓣，序穗若，黃色。生陰濕地、澗谷，廣佈於華南。可食，味奇。入藥。有毒馬兜鈴內酰胺。
馬醉木

縮圖|馬醉木圖

**馬醉木**者，植物也。杜鵑花科，馬醉木屬。叢生，出華東、臺灣、日本。亦多植乎圃。灌木形，或小喬木。長多一至四米突，或可至十米。白華，西曆二、三月發。有毒。
宕攝

**宕攝**（中古拼音：d**ang**h），列於十六攝，《廣韻》二零六韻佔其八。陽入聲韻。

## 韻部

## 等呼
舒聲：

入聲：

## 擬音
唐開/ɑŋ/，唐合/uɑŋ/，陽開/iɑŋ/，陽合/yɑŋ/，鐸開/ɑk/，鐸合/uɑk/，藥開/iɑk/，藥合/yɑk/。

## 聲韻

## 古今例字
幫組：

來母：

端組：

精組：

章組：

知組：

莊組：

喉牙：
擇天記

《**擇天記**》，中國小說也。貓膩著。二〇一四年，初宣於騰訊文學。亦有動畫、電視劇。

## 其事
太始元年，有神石自空來，散落人間。而神石在東土大陸者，上鐫怪之圖騰，人觀圖騰而悟道，而立國教。數千年後，有陳長生者，年十九，欲改名以自救，離師就都。遂有其事。

## 人物
***陳長生**
:男主役，為計道人溪得而養，十四歲，離計道人，至神都以學，終成國教之子，五代教宗，至於通五世之大力者。

***唐卅六**
:本唐棠。汶水唐家嫡系子弟，負天才，然性惰。陳長生之友，廁身國教學院四門人，前青雲榜表列卅六，今青雲榜第卅二。

***落落**
:本白落衡。青雲榜第九，今青雲榜第二，徐有容積星成離青雲榜後第一。妖族白帝之孤女。白帝以其脈有異，遺之於人類之都，欲尋破境機緣。母為大西門洲長公主，父為自行夜，皆屬五聖之列。

分類:中華小說
分類:中國動畫
分類:中華人民共和國電視劇
連續電視小說

**連續電視小說**，日放送協會所製，自昭和卅六年，映於日本時間月至土曜日晨八時。

## 戲劇一覽
*昭和卅六年：《女兒與余》
*昭和卅七年：《明日之風》
*昭和卅八年：《昧爽》
*昭和卅九年：《漩渦》
*昭和四十年：《玉響》
*昭和卌一年：《阿花媛》
*昭和卌二年：《旅》
*昭和卌三年：《明日云云》
*昭和卌四年：《信子與媪》
*昭和卌五年：《虹霓》
*昭和卌六年：《繭子一人》
*昭和卌七年：《青出於藍》
*昭和卌八年：《北之族》
*昭和卌九年：《鳩子之海》
*昭和五十年：《水色之時》《日安媛》
*昭和五十一年：《雲之地衣》《火之國》
*昭和五十二年：《盡星》《風見雞》
*昭和五十三年：《小貞》《吾，海也》
*昭和五十四年：《毬姊》《鮎之歌》
*昭和五十五年：《小夏之寫真館》《織虹霓》
*昭和五十六年：《檵之花》《今日亦晴》
*昭和五十七年：《風媛》《備行》
*昭和五十八年：《阿信》
*昭和五十九年：《浪漫史》《心似檸檬汽水之色》
*昭和六十年：《澪標》《盡太鼓》
*昭和六十一年：《跳駒》《都之風》
*昭和六十二年：《小蝶》《野姑娘先生》
*昭和六十三年：《小菲之夢》《小純之應援歌》
*平成元年：《青春家族》《和子之驛牌》
*平成二年：《凛凛》《京，兩人》
*平成三年：《請問芳名》
*平成四年：《女人將有膽》《力與美》
*平成五年：《好拙荆》《花梨》
*平成六年：《鋼琴》《春來也》
*平成七年：《勇往直前》
*平成八年：《葵藿》《二子》
*平成九年：《安久利》《甜辣山》
*平成十年：《天高氣爽》《慧黠詼諧》
*平成十一年：《鈴蘭》《明日香》
*平成十二年：《吾天》《奧黛麗》
*平成十三年：《水姑娘》《正品》
*平成十四年：《櫻》《滿天》
*平成十五年：《心》《性爽之族》
*平成十六年：《天花》《若葉》
*平成十七年：《鬥》《風之遙》
*平成十八年：《純情耀》《芋蛸南瓜》
*平成十九年：《稍晴》《酢豆腐》
*平成二十年：《瞳》《感恩》
*平成廿一年：《翼》《恭迎龜來》
*平成廿二年：《鬼太郎之妻》《鐵板》
*平成廿三年：《日翁》《康乃馨》
*平成廿四年：《醫者小梅》《純與愛》
*平成廿五年：《小海女》《醉酒飽德》
*平成廿六年：《花子與安妮》《阿政》
*平成廿七年：《希》《阿淺來矣》
*平成廿八年：《大姊當室》《別嬪媛》
*平成廿九年：《雛》《笑天家》
*平成三十年：《半，藍》《萬福》
*平成卅一年：《夏空》
*令和元年：《紅》
*令和二年：《聲援》《御千代》
*令和三年：《迎歸百音》《來矣諸位》
*令和四年：《胸突突》《舞矣》
*令和五年：《爛漫》《布吉樂》
*令和六年：《如虎添翼》《粢飯》
*令和七年：《豆沙麵包》

*
天下全輿總圖

縮圖|天下全輿總圖
《**天下全輿總圖**》者，蓋乾隆二十八年莫易仝所畫。其本《天下諸蕃職貢圖》，永樂十六年始作。全圖含寰宇七大洲，猶先於泰西。然世人甚疑，或曰今人贗造，眾議紛紛，無從解也。

## 據
*《天下全輿總圖》實屬偽造
*《天下全輿總圖》者，或鄭和之海圖乎？

分類:清紀事
文學

蓋**文章**者，所以載道抒懷，形事繪物也。托於言辭，形乎翰墨；內以彰性情，外以顯萬象。其體則有詩、賦、騷、文，其流則為詞、曲、傳奇、小說。至若寓言、說林，亦其枝派也。

## 釋義
文學之名，古矣。《論語》載孔門四科，文學居其一，子游、子夏為之冠。邢氏疏曰：「若文章博學，則有子游、子夏二人也。」漢晉以降，亦為冑子之學。歷代或置文學之官，以掌辭章。宋文帝留心藝文，立玄、史、文學三館，各置博士，文學始分科而獨立矣。至於文辭之美、屬文之能，亦謂之文學。元結序《大唐中興頌》，稱「非老於文學，其誰宜為」，此之謂也。

## 史
文學之源，可溯諸三百篇。降及有唐，近體大興；宋則詞盛，元則曲興；明清之際，小說蔚為大觀。歷代佳作，卷帙浩繁，洋洋乎不可勝數也。

至於泰西之文，其來亦遠。其初多為勸誡，宗教是崇，故說經傳道之作，連篇累牘。耶氏之教，其文尤盛，自成一家。其後流派滋蕃，或尚情思，放浪形骸，號曰「浪漫」；或摹寫物態，窮形盡相，謂之「寫實」。流風所及，派別林立，未可枚舉。

當今之世，文多傳於電書萬里之網，觀者如雲，其勢日盛，一時奇觀也。

## 據


分類:文學
分類:基礎之文
秋葉原卌八

**秋葉原卌八**，日本之女伶樂班，立於平成十七年十二月八日。其詞曲，悉由秋元康所作。名出東京之秋葉原。平成廿五年三月，以伶人最多之樂班，冠絕寰宇，錄諸健力士世界紀錄大全。秋元康復於國內諸邑，用及海外，廣立分號，若榮卌八、土曜日夜卌八、難波卌八、博多卌八、新潟卌八、瀨戶內卌八、雅加達卌八、曼谷卌八、馬尼拉卌八、秋葉原卌八上海隊、秋葉原卌八臺北隊、柴棍卌八、孟買卌八、清邁卌八。

## 博觀
* 秋葉原卌八之網驛

分類:秋葉原卌八家族
汪直 (海盜)

**汪直**，一名**五峰**，號**五峰船主**，明南直隸徽州府歙縣人，明海商、海賊。

## 傳
弘治十四年三月十六日生。直助日本引入火槍。明府之海禁使市舶絕之，直召羣賊及倭寇合為私商，稱徽王。浙直總督胡宗憲與其僚屬徐渭本欲撫汪直，然為浙江巡按使王本固所反。嘉靖三十八年，歿。

分類:明列傳
神舌之男

《**神舌之男**》，日本電視劇，平成廿八年七月八日至九月九日映於東京放送。堤幸彥導，向井理、木村文乃、佐藤二朗主演。

## 其事
三人素聞溫湯藝妓「雅」之名，遂登途以尋之。朝永蘭丸，男主役，不諳世事，然有分析物質之能。搭甕棺墓光，善推理，好二小時之懸疑劇。若夫宮澤寬治，每為事，則引宮澤賢治之句作贊。三人邊訪天下之湯，用推理之能，解湯池異事。

## 影戲
既映電視劇最終回，告云改以影戲，曰《蘭丸 神舌之男 然覓潛酒廠年少郎君殊死異事之陰翳下，德克薩斯男與波希米亞風老嫗，次搜佳人村醫之謎，籠中鳥老嫗軍與三賢村之咒，好推理劇者、好宮澤賢治者、神之舌方一真昧不明之冒險！前略...蘭丸阽二死之劫。鬼燈黃泉篇》。略云《蘭丸 神舌之男》，映於同年十二月三日。

## 他記
堤幸彥稱思之，二十年也。

## 引據


分類:東京放送金曜劇
分類:平成電視劇
分類:平成影戲
銪

**銪**，化學元素也，符號為Eu，原子序六十三。屬鑭系元素、稀土金屬。呈銀色、頗硬。庶幾無毒，見異於重金屬。處空氣與水之中，亟於氧化。有類諸鑭系元素，氧化態以正三為最常，正二次之。而銪二價鹽，皆為還原劑。其化合物可生磷光。

宇宙之中，所佔幾稀，百億物質，僅有其五。

## 據
*《英文維基》銪一文簡介段
亞歷山大

**亞歷山大第三**，又號**亞歷山大大帝**，馬其頓王也。 生於帕拉邑，時維前三百五十六年。 父腓力二世，母奧林匹亞后。 幼聰穎，天資英邁。

及年十三，師事哲人亞里士多德。 習文墨，研武略，通天文地理，究萬物之道。師生相得，切磋學問，論天下大事。三載而學成，已具英主之才。

前三百三十六年，腓力遇刺身亡。 亞歷山大襲父位，年方弱冠。初政，內除叛亂，外平希臘，以安社稷，固邦本。 卓然有為，震懾鄰國。

前三百三十四年，亞歷山大舉兵伐波斯。 所向披靡，戰無不勝。其功業彪炳者：

其一，前三百三十三年，敗大流士三世於伊蘇斯。 以三萬步卒，五千騎兵，破敵軍數十萬，斬將奪旗，俘獲王族，威名大震。

其二，前三百三十二年，攻泰爾城。 圍城七月，築堤填海，攻城拔寨，終克堅城。

其三，是歲征埃及，兵不血刃。 至尼羅河口，建亞歷山大城，為海陸要衝。

其四，前三百三十一年，再敗大流士於高加米拉。 此役也，以寡擊眾，智勇兼備，大破波斯大軍，遂定帝國之基業。

既而東征，席捲中亞，遠及印度河流域。 所過之處，無不臣服。年方三十，已建不世之功，國土廣袤，橫跨三洲，東起印度，西迄希臘，南及埃及，北達中亞。 古來未有如此之廣袤者。

亞歷山大慕古希臘文明，亦欽波斯之文化，思融匯二者之精華。 鼓勵將士娶波斯女子，以冀兩族調和。帝王自身亦披波斯衣冠，以示同風。 復廣納賢才，不論種族，唯才是舉。於是希臘文明東漸，波斯文化西傳，啟後世希臘化時代。

前三百二十三年夏，帝崩於巴比倫，春秋三十有二。 帝卒之際，問及皇位繼承，但言：「授予最強者」。及帝棺木未寒，諸將即爭權奪利，帝國旋亦四分五裂。

亞歷山大雖享年不永，然其功績彪炳千古。以十餘年之功，征服四方，開疆萬里，播希臘文明於遐方。

## 據
一六三二

**一六三二**，小說也。美人埃里克弗林特所著。述美國之邑，人數三千有奇，時光驟然，返耶後十七稘初，至神聖羅馬帝國，歷三十年戰爭，改易史事也。

分類:美國小說
當年花榮月正圓

《**當年花榮月正圓**》，電視劇也，述周瑩生平，孫儷、陳曉、何潤東、任重、胡杏兒主演。揆陝涇陽安吳堡吳氏家族，乃成此戲。

分類:中華人民共和國電視劇
花千骨

《**花千骨**》，電視劇也，述花千骨、白子畫生平，趙麗穎、霍建華主演。改自新鮮果果小說《仙俠奇緣之花千骨》。花千骨，女主役也。

分類:中華人民共和國電視劇
刺客聶隱娘

《**刺客聶隱娘**》，影戲也，成於民國一〇四年。侯孝賢執導。其事改自唐人裴鉶傳奇《聶隱娘》。得金馬獎、亞洲電影大獎。

## 它典
*官網
*優管

分類:臺灣影戲
日本計政白書

日本内閣府分析期年之食貨，以定方來計政，又有所刊行，以揭橥舊況，昭告政策，此**計政白書**也。自昭和二十二年始，每年佈行。舊則經濟企劃廳刊。官出之名謂**年次經濟報告**，東人俗名之**經濟白書**。後官廨更革，省廳遷易，改以内閣府刊，而國家財政亦有所述。時平成十三年。其時正名**年次經濟財政報告**，通稱**經濟財政白書**。

分類:日本食貨
宣紙

**宣紙**，所以毛筆書畫。原產安徽涇縣，以集散宣城，故名宣纸。紙潔白、細柔，經久不移，不易蛀蝕。古人書畫傳世者，多載宣紙。刊刻書卷亦用之。

復有仿宣紙，涇縣所出，供内廷諸臣所用，匠人略加矾。
## 引據

分類:紙
富嶽三十六景

右|縮圖|320x320像素|神奈川沖浪裏
《**富嶽三十六景**》，浮世繪也，葛飾北齋作。「富嶽」指富士山。三十六景，則自各地望富嶽所得。西元十九世紀，亦施及泰西藝苑，遂聞寰宇。

多記以「富嶽三十六景」。原畫自註「**冨嶽三十六景**」。

## 注

分類:書畫
川

縮圖
**川**，貫川通流水也。川字象水直達之形。水之出于他水，溝流于大水及海者，命曰川水。

川有內流外流之分。川流漸漸而及於海者，謂之瀆，今通稱外流河。不及，則內流河。

## 引據

分類:地理學
急流

[縮圖|[尼亞加拉瀑布下游急流]]
**急流**，水流湍急而遽速者也。川流之中，河床陡而急流生。河床愈陡，水流愈速，乃至湍流。

分類:地理學
釓

**釓**，化學元素也，符號為Gd，原子序六十四。屬鑭系元素、稀土金屬。色澤銀白，可展、可延。自然之中，惟氧化物是存。雖經分離，亦常雜有諸稀土元素。一八八零年，瑞士化學家馬里歷（Jean Charles de Marignac）始以光譜法探知其氧化物。越六年，法國化學家博勃瀚得其本體。

蓋冶煉鐵、鉻之際，釓摻雜其中，雖僅百一，亦大利其事，縱熾熱而難氧化也。釓亦攝取中子，無論本體、屬鹽皆然，遂用諸中子射線攝影、核反應堆。

有類諸稀土元素，釓三價鹽具熒光。其可溶於水者，劇毒於哺乳動物。而其螯化物，則毒性輕微，蓋其釓三價離子自腎而去，無以滲於臟腑之中。又以其具順磁性故，亦用諸核磁共振成像。

## 據
*《英文維基》釓一文簡介段
拉丁字母

**拉丁字母**，又名**羅馬字母**，歐洲語言多以之書。用世最廣，寰宇字母莫加焉。昔羅馬文教廣被西歐，其字母於是通行。

## 主要字母

## 衍生字母

## 發音
諸語字母，其音如下：

## 史

## 引據


分類:全音素文字
分類:基礎之文
邁克爾傑克遜

**邁克爾傑克遜**，又譯**麥可傑克森**、**米高積臣**，美國印地安納州人也。西元一九五八年八月二十九日生，為室第七子，兄皆善樂。其父約瑟夫·傑克森好樂，擅電吉他，奏樂以持家。其母亦懷技，可鋼琴、單簧管。

年五齡，初彰異稟，歌舞俱佳，然與其父不和。成年曝，蓋其父嚴苛以教，時以皮帶鞭之。其四兄皆善歌，乃建隊，名曰「傑克遜五人組」，邁克爾幼而才優，立為主唱，遂少年名就，後其弟蘭迪入隊以代其兄傑梅，改稱「傑克森樂團」。

十餘載，離隊，發個輯「即興」，顯榜八十四週，獲格萊美獎。四載，次輯「戰慄」，冠榜三十七週，於比莉•珍一曲中，其舞「月步」或作「宇宙步」，魔幻驚人，獲格萊美七獎。同年，好萊塢大道，邀存其手印，此個輯銷量乃天下至盛。

西元一九八五年，愧於名就，非胞受飢。故聯眾星，創「美國援非樂團」，作「四海一家」，傳唱全球，捐合五千萬美金。 憫貧之舉，享譽世界。諾貝爾和平獎故提名之。

後作「飆」，冠榜六週，始遊演世界，並建夢幻莊園，以供童遊樂。 「危險」，紅極一時，風靡全球，格萊美予之傳奇獎。爾繼，披衊於孌童案，精神受擊，官司不斷。「歷史」，雙碟發行，心誠十足，亦力應孌童之非，以證清白。「赤色風暴」、「萬夫莫敵」，銷量銳減，「萬夫莫敵」為其生前末作，未絕捐貧善事。

西元二零零九年，返歌壇，失眠邀醫。莫里使藥誤殺之，年五十卒。後世紀念，舊曲仍發。

西元二零一四年，後世與其索尼公司集其未公佈之曲，加以修葺，作「超脫」，奈何摩登世界棄傳統唱片，故銷量不佳。

其膚色由黑漸白，或曰其漂白己膚，卒時，檢驗其軀，證其患奇疾，此疾稱作「白癜風」，患之則黑色素全失。

分類:印地安納州列傳
波哥大

**波哥大**者，哥倫比亞都也。屬西班牙時，作**聖菲波哥大**。口七百八十八萬餘，計郊、郭則八百二十五萬。哥倫比亞至大邑也。置省，曰首都地區。昆迪納馬卡省府亦在焉。
博歌樂

**博歌樂**，日本軟體，山葉製之。以電腦歌，名從「歌聲」，從「擬」，蓋「擬歌聲」之意。夫製之，採伶聲以爲範，煉以爲模，萃而成藏；夫用之，擇藏以配聲，填詞以載音，定律呂以協調，馭聲機以馴韻，化剛柔以應情，綴群音而成曲。以此術而歌者亦謂博歌樂。初音未來者，博歌樂之英也。至中邦歌者，則洛天依等。
觀瀑塔

**觀瀑塔**在加拿大安大略省尼亞加拉瀑布城。可觀尼亞加拉之瀑。按瀑在美加之境，而塔上可以兼覽二端。西元一九六四年五月始建，明年十月六日營業。塔頂有旋轉餐廳。

## 引據
鈞窯

**鈞窯**又作**均窯**，在中國河南省禹州市神垕鎮鈞臺，古窯也。創燒於唐，興盛於宋，復燒於金元，延至明清仿製猶續。及至共和國，舊址則當全國重點保護之列，建禹州鈞官窯址博物館。

明代文震亨《長物志》論云：「均州窯色如胭脂者為上，青若蔥翠、紫若黑色者次之，雜色者不貴。」
## 圖集

File:钧窑天青釉荷叶碟.JPG|元代鈞窯天青釉荷葉碟
File:Sky-blue glazed square vase (Jun ware).jpg|元代鈞窯天藍釉方瓶
File:Moon-white glazed Meiping.jpg|金代鈞窯月白釉梅瓶

## 引據

分類:中國瓷
李小龍

thumb|right|李小龍肖像
**李小龍**，本名**振藩**，取「名震三藩」之意，其祖諱「震」，故改「振」也。生於美國三藩市。父海泉，廣東順德人也，以「粵劇四大名丑」之號馳名劇壇。時日軍寇國，遠赴於美，並弘粵劇。其母何愛瑜，歐亞混血，屬何東家族，香港四大家族之首也。家產殷實，忠貞賢惠。民國二十九年，於三藩市誕子振藩，乳名細鳳，英文名布魯斯。 

藩三月，隨父從劇，飾「金門女」之幼嬰，初入銀幕。返港，幼不能語，視日寇軍機，切齒揮拳，家人異之。五歲，始學於嘉諾撒聖瑪利書院，睿智聰穎，拔於眾童。七歲，習武，學太極拳於父海泉。九歲，三遷學堂，時拳師邵漢生名揚，霍元甲三傳弟子也，藩以恰恰舞易其拳法。

西元一九五零年，藩飾「細路祥」之主角，活龍活現，廣得嘉評。一九五四年，師從葉問，習螳螂拳、洪拳、少林拳、戳腳、節拳、白鶴拳。一九五七年，敗其校聖芳濟書院三屆西洋拳冠軍查理歐文，奪冠。

一九五九年，返美，習於愛迪生技術學校， 自建「中國功夫隊」，弘國術於校，師生皆言善之。一九六零年，錄於華盛頓大學，修戲劇、哲學、心理學，建「振藩功夫道場」，廣納洋徒，亦習洋拳，綜中西之法，精礪其武。一九六三年，其書《基本中國拳法》行於市，執手琳達於加菲爾德高中。

一九六四年，展中國武術於「國際空手道錦標大賽」。同年，妻琳達於校德爾教堂。一九六五年，精武分會黃澤民挑戰，欲止其設館纳徒，俄敗澤民於片刻。同年，子國豪生於加州，父海泉逝於香港，簽約荷里活影片場。

一九六六年，主演美劇《青蜂俠》，飾加藤。一九六七年，立「振藩國術館」，創「截拳道」，旨「以無法為有法，以無限為有限」。同年，於加州長堤「全美空手道公開大賽」展中國武術一指禪、寸拳、蒙眼擊敵，震驚四座洋人。

一九六九年，書其志，其稿尚存。女香凝生於加州。一九七零年，腰傷，拒醫，毅以其體自復。期間，以武會友，美國武術、演藝人士，爭投門下。其徒邱克諾里斯，後數冠全美空手道，徒喬劉易斯，後數冠自由搏擊。

一九七一年，書劇本《無音蕭》，參演《盲人追兇》，返港簽約嘉禾公司，主演《唐山大兄》，破港票房。一九七二年，主演《精武門》，破亞洲票房，其角色陳真，曰:「中國人，非東亞病夫」，流傳於世。自導自演《猛龍過江》，破東南亞票房。始製《死亡遊戲》，未竟。

一九七三年，聯合美國華納公司，主演《龍爭虎鬥》，全球票房極高，未及上映，意外猝死。金庸提筆，書其輓聯：「藝海星沉，哲人逝去」。葬於華盛頓州西雅圖湖景墓地。

## 引據

分類:英屬香港列傳
分類:加利福尼亞州列傳
投名狀

《**投名狀**》，電影也，述清軍破太平天國之事。成於二〇〇七年。陳可辛執導。李連杰、劉德華、金城武、徐靜蕾主演。得金馬獎、香港電影金像獎、香港電影導演會年度大獎。

## 它典
*官網 

分類:香港影戲
發現之旅

《**發現之旅**》，法文百科全書，西元一九八六年十一月二十一日首刊，凡十二卷。迄今合外傳凡七百卷有奇。印以銅紙，便擕，圖文並茂，色澤鮮麗，有類袖珍圖鑒。編輯凡五百有二人，皆各科菁英。

民國八十三年，臺灣時報文化首刊中譯本，越十一年，凡八十一卷。

## 評論
* 法蘭西週刊《電視全覽》讚曰：「合影視之懸疑與新聞之效率，以文學予其氣質，藝術增其華美。」
* 時報編輯曹慧評云：「一冊一主題，一書一世界。」

## 述華夏斯文者

* 卷五十三《》，著，一九八九年出版，ISBN 9782070530762。（中譯本卷四《絲綢之路：東方和西方的交流傳奇》，吳岳添譯；他語本：德文、荷蘭文、西班牙文、葡萄牙文、義大利文、俄羅斯文、日文、韓文）
* 卷三〇三《》，、著，一九九六年出版，ISBN 9782070533954。（簡化字中譯本卷八十九《紫禁城》，李聖雲譯；他語本：英文、義大利文、俄羅斯文、斯洛維尼亞文、韓文）
* 卷三六〇《》（再探中華文明史），著，一九九八年出版，ISBN 9782070391738。（中譯本：無；他語本：英文、瑞典文、義大利文、俄羅斯文、土耳其文、日文、韓文）
* 卷三八五《》（東亞佛法錄），著，一九九九年出版，ISBN 2070526615。（中譯本：無；他語本：無）
* 卷四四〇《》（孔子：克己復禮），著，二〇〇三年出版，ISBN 9782070429943。（中譯本：無；他語本：羅馬尼亞文）
* 卷四四七《》，著，二〇〇四年出版，ISBN 2070313085。（簡化字中譯本卷七十八《法國—中國：兩個世界的碰撞》，余磊、朱志平譯；他語本：無）
* 卷五五八《》（道教：天人合一與不死之身），、著，二〇一〇年出版，ISBN 9782070436538。（中譯本：無；他語本：日文）

## 中譯本一覽

## 引據

## 他典

* 官方網站 
* 【法國】加利瑪的「發現」之旅 
* 《伽利略》讀後感 — 單維彰的私人書評  
* 《氣象學》讀後感 — 單維彰的私人書評  
* 《鏡子：美的歷史》— 單維彰的私人書評  
* [古代文明推薦書目(2)：《古埃及探祕：尼羅河畔的金字塔世界》— 邱建一](http://amenra0131.pixnet.net/blog/post/4289419-%E5%8F%A4%E4%BB%A3%E6%96%87%E6%98%8E%E6%8E%A8%E8%96%A6%E6%9B%B8%E7%9B%AE(2)%EF%BC%9A%E5%8F%A4%E5%9F%83%E5%8F%8A%E6%8E%A2%E7%A7%98%EF%BC%9A%E5%B0%BC%E7%BE%85%E6%B2%B3%E7%95%94)
錢塘江橋

400px|縮圖|右|二零一五年之錢塘江橋

**錢塘江橋**，全名**錢塘江大橋**，在杭州六和塔側，北繫二龍山東麓，南聯上沙埠，橫跨錢塘江上，蓋中國自畫自建公路鐵路雙層橋之肇始者也。其後江上複建他橋，遂又名**錢江一橋**以別之。

錢塘江，上有山洪，下有海潮，間以颱風，自古兇險，鄉民以「造橋錢塘」喻事之不可為。

國府以錢江隔絕南北，多有不利，遂謀建橋，著茅以昇擘畫其事，民國二十三年十一月十一日，破土動工，迨至二十六年九月二十六日，橋上鐵路率先通焉。橋體雙層鋼桁梁，正橋十六孔，長千又七十二米， 又南引橋九十三米，北引橋二百八十八米，總長凡千四百五十三米，寬九點一米，高七點一米。

時，日寇犯華，虎視中原，以昇恐造橋反成揖盜，乃於橋墩預留孔洞，未幾，平滬繼陷，杭州危急。橋之將竣也，先一日，以昇奉國府令陰置炸藥於先時所留孔内，凡百餘處，引線匯橋南某所。次日，十一月十七，橋成通車，車馬人流，俱行於炸藥之上，造橋而預擬自毀，此實亙古未聞者也。十二月二十三日，下午五時，勢急不得控，以昇奉令親燃其藥，橋遂盡毀。

計橋之建也，凡歷九百二十五日，建成止八十九日，而今為抗戰計，遽然毀之，以昇憤然賦詩曰：「徒地風雲突變色，揮淚炸橋斷通途。五行缺火真來火，不復原橋不丈夫。」所謂五行缺火者，蓋謂錢塘江橋四字以金土水木為部首，獨缺火旁，來火者，兵火之謂也。

其後，寇逐，橋乃重建，國共又鬩於蕭牆，國軍亦欲重蹈其事以阻解放軍，未盡毀。迨至一九五三年，全橋修復通車，存乎至今而猶為通途，世皆讚之。

分類:橋

## 註
俄羅斯文館

清**俄羅斯文館**設於京師，所以通二國之語也。內閣、理藩院共管之。學制五歲，悉學俄語。試以滿語俄筆譯。
## 引據

## 兼查
*京師同文館
分類:清教育
味經書院

清**味經書院**在陝西，陝西學政許振禕之所爲。創於同治十二年。以中西並重聞。

校規，學生每日二小時講閱經史，二小時西藝西書。以中西相對，別分四類。《易經》《西書》，先儒性命之書，爲道學類，則兼涉外洋教門、風土、人情等書。《書經》《春秋》、歷代正史、通鑒綱目、九朝東華錄等書，爲史學類，須兼涉外洋各國之史，審其興衰治亂，與中國相印證。《三禮》《通志》《通典》《通考》、續《三通》、皇朝《三通》，及一切掌故之書，爲經濟類，需兼涉外洋政治《萬國公法》等書，以與中國時行政治相印證。《詩經》《爾雅》《十三經註疏》《說文》，先儒考據之書，爲訓詁類，須兼涉外洋語言文字之學以及暦算，須融中西。於是開一時風氣之先。

經理書院之士深識西藝之要，曰：「地輿必遍五洲，製造以火輪舟車爲最要，兵事以各種槍炮爲極烈，電氣不惟傳信，且以作燈，光鏡不惟測天，且以焚敵，化學之驗物質，醫學之辨人體，礦學之察地脈，氣球以行室，氣鐘以入水，算學爲各學之門徑，重學爲製造之權輿，諸藝皆天地自洩之奇，西人得之以貺我中國，我中國不收其利將受其害，可不精心以究其所以然乎？」

乃後新式書院軒飛舊邦，上海有格致、求志、正蒙，廣東則廣雅，湖北則兩湖，江蘇則南菁，廈門則博聞，江西則友教，如是云云，皆此屬也。

## 引據
*朱從兵《教育史話》第三十二頁至三十三頁，社會科學文獻出版社
分類:清書院
扶桑略記

縮圖|《扶桑略記》第二十一巻
《**扶桑略記**》，平安朝史書也，私撰。日本佛教舊事載焉。於六國史也，亦多所抄錄。

寛治八年以降，比叡山功德院之僧皇圓纂之。作者維何亦有異説。全書至少則三十巻。其巻二至六、巻二十至三十，計十六巻今存。巻一及巻七至十四，其抄記今存。

神武天皇至堀河天皇寛治八年三月二日，其時國史載焉。又以帝王系圖之類為基礎，載和漢年代記。六國史、《慈覚大師傳》云者，此則僧傳、流記、寺院縁起之類，皆佛教史也。《略記》之織綜，宗乎佛教史，而記以編年體，書以漢文。此書引用典籍甚多，今原籍大半不存。其所據不明者，蓋當時日記、記録也。《水鏡》《愚管抄》等，皆鎌倉朝史書，亦多所引用。
分類:史書
前賢故實

《**前賢故實**》，日本傳記集。自江戶朝後期至明治時刊行。凡十巻二十冊。菊池容齋作。自上古至南北朝即後亀山天皇時，皇族、忠臣、烈婦等凡五百八十五人，追畫其肖像，附漢文略傳。
分類:史書
通攝

**通攝**（中古拼音：th**ung**），列於十六攝，《廣韻》二零六韻佔其十一。陽入聲韻。

## 韻部

## 等呼
舒聲：

入聲：

## 擬音
冬韻/uŋ/，東一/ʊŋ/，東三/iʊŋ/，鍾韻/ioŋ/。

## 聲韻

## 古今例字
端組：

章組：

精組：

喉牙：

來母：

知組：

幫組：
遁逃可恥而有用

《**遁逃可恥而有用**》，日本講談社漫畫也。海野綱彌作。初載《接吻》二〇一二年廿二號。連載至二〇二〇年四月號，凡十一卷。至其題材，則戀愛也。平成二十八年改戲劇，天下人盡皆知。

## 要角
;森山實栗（出演：新垣結衣）
:津崎平匡之妻，年二十有五，原遣工。求學之時，攻臨床心理學，後受津崎之僱，至其宅作傭，而後二人結為連理。

;津崎平匡（出演：星野源）
:森山實栗之夫，為人細膩。從無戀愛，僱森山後，日久生情，遂結婚。

分類:平成漫畫
分類:令和漫畫
分類:平成電視劇
分類:東京放送火曜劇
民王

《**民王**》，日本電視劇，朝日電視臺作。改自池井戶潤小說，遠藤憲一、菅田將暉主演。

分類:池井戶潤小說
分類:平成電視劇
分類:朝日電視劇
諸羅八景

**諸羅八景**，或曰**諸羅六景**，臺島嘉義之勝景，初，清誌之所擇者六，數更迭。西元一九九五年，投匭以定八景，曰：蘭潭、嘉義市文化中心、嘉義公園、阿里山火車、嘉義植物園、蘭潭後山公園、彌陀寺、文化路夜市。

## 有清之朝
康熙二十二年施琅攻台，納之於清，始設一府三縣，府有府八景、縣有縣六景。據康熙五十六年周鍾瑄、陳夢林《諸羅縣志》所載，諸羅縣六景為：玉山雲淨、檨圃風清、北香秋荷、水沙浮嶼、雞籠積雪、龍目甘泉。

乾隆七年，劉良璧主修《重修福建臺灣府志》，較諸六景去「雞籠積雪」，添「梅坑月霽、月嶺曉翠、牛溪晚嵐」三者，為八景。乾隆二十七年，衛克堉定「玉山雪淨、蘭井泉甘、羨圃風清、北香秋荷、南浦春草、梅坑月霽、月嶺曉翠、牛溪晚嵐」為諸羅八景。

亦有一說，曰古八景者，「北湖荷香、南浦草青、萬山倒影、月嶺曉翠、蘭井泉甘、檨園風晴、梅坑月霽、虞溪晚渡」也。

唯前述諸景，於今嘉義市境者，唯「蘭井泉甘、羨圃風清、北香秋荷、南浦春草、萬山倒影」：

*蘭井泉甘者，今紅毛井也。傍於蘭井里蘭井街，傳為荷蘭人鑿之，市府碑而存之也。
*羨圃風清者，今文昌里雙忠廟旁中正路、忠孝路之域，原廣植羨果，今不復存焉。
*北香秋荷者，北香湖景也，址於埤子頭、台斗坑之隙，今北香湖公園也，乃休憩之勝境。
*南浦春草者，近今朝陽街、民國路之交，原為草原，今皆作樓宇。
*萬山倒影者，東門龍王廟前「萬山倒影池」也，圍於今公明路、和平路、共和路、中山路，日治後期即已不存，今俱作街坊。

## 民國之朝
二次世界大戰後，新之八景分選於民國三十七年、八十四年，列之如後：
;一九四八年評定之榜




;一九九五年票選之榜




## 註


## 文獻

分類:嘉義縣
分類:嘉義市
天地人之事

**XYZ之事**，西元一七九七年美法外交之事也。法外交長塔列朗之代理人凡三，行和議，美總統約翰·亞當斯之使索巨賄，是為複言。事發，美國群情惡法，致一七九八年不宣而戰。

分類:美國紀事
分類:法國紀事
麒麟

**麒麟**，古譚之獸。形似鹿，頭有角，身被鱗甲而牛尾。古人以為仁獸、瑞獸。與龍、鳳、龜並列四靈。古人云，帝王仁義則麒麟出。後以麒麟喻優異人才。又有麒麟送子之說。

分類:中華古譚之生物